Στοκχόλμη: Αποδράσεις και αξιοθέατα στην πρωτεύουσα του σουηδικού design | Skyscanner Greece\nnews Στοκχόλμη: Αποδράσεις και αξιοθέατα στην πρωτεύουσα του σουηδικού design\nΗ Στοκχόλμη συγκαταλέγεται ανάμεσα στις ομορφότερες ευρωπαϊκές μητροπόλεις, απλωμένη πάνω σε 14 νησάκια που θα γυρίσετε για ν’ ανακαλύψετε τη μεσαιωνική παλιά πόλη, τα φιλόδοξα μουσεία και τις στιλάτες γειτονιές της.\nΤο ίδιο υπέροχη χιονισμένη ή λουσμένη στον καλοκαιρινό ήλιο, η Στοκχόλμη είναι μια πρωτεύουσα για κάθε εποχή. Δείτε μερικές από τις ομορφότερες γωνιές της στο παρακάτω βίντεο!\n1. Ο έρωτας με τη Στοκχόλμη ξεκινά στην Gamla Stan\nΣτην Gamla Stan ξεκινούν το 1252 οι πρώτες αφηγήσεις για την πανέμορφη μεσαιωνική πόλη στη λίμνη Mälaren που, σήμερα, είναι απ’ τις πιο καλοδιατηρημένες στην Ευρώπη. Είναι σκέτη απόλαυση να περπατάς το ιστορικό κέντρο που στη Στοκχόλμη έχει το δικό του νησί! Λιθόστρωτα δρομάκια και μυστηριώδη στενά οδηγούν σε αξιοσημείωτα μνημεία και γραφικές γωνιές, με επίκεντρο την πλατεία Stortorget, την παλαιότερη της πρωτεύουσας. Αναγνωρίσιμη απ’ τα ψηλά πολύχρωμα – και πολυφωτογραφημένα – κτίριά της, η πλατεία είναι κουκλίστικη όταν «βάζει τα καλά της» για τα Χριστούγεννα. Στη βόρεια πλευρά της θα δείτε το κτίριο του παλαιού Χρηματιστηρίου, που στεγάζει τη Σουηδική Ακαδημία – κι εδώ θα βρείτε επίσης το μουσείο Nobel και την ομώνυμη βιβλιοθήκη.\nΆλλα αξιοθέατα της Gamla Stan περιλαμβάνουν τον μεσαιωνικό καθεδρικό ναό Storkyrkan, όπου θα δείτε ένα περίτεχνο γλυπτό του Αγίου Γεωργίου με το δράκο που χρονολογείται απ’ το 1489.\n2. Περιηγηθείτε στα βασιλικά διαμερίσματα\nΜπορείτε όλο τον χρόνο να επισκεφτείτε το Kungliga slottet (Παλάτι της Στοκχόλμης) στην Gamla Stan, επίσημη κατοικία και τόπο εργασίας του βασιλιά, που ανοίγει ένα παράθυρο στην ιστορία των εκάστοτε Σουηδών μοναρχών. Πέρα απ’ τα βασιλικά διαμερίσματα που χρησιμοποιούνται για τελετές, ιδιαίτερης σημασίας είναι το θησαυροφυλάκιο με τα βασιλικά στέμματα, το οπλοστάσιο Livrustkammaren και το μουσείο των αρχαιοτήτων του Gustav III, που περιλαμβάνει 200 αγάλματα. Απ’ τα πιο δημοφιλή – και δωρεάν – αξιοθέατα είναι επίσης η αλλαγή φρουράς που λαμβάνει χώρα καθημερινά έξω απ’ το παλάτι, και ειδικά το καλοκαίρι περιλαμβάνει παρέλαση υπό τους ήχους της στρατιωτικής μπάντας!\nΔιεύθυνση: Slottsbacken 1, Gamla Stan.\nΏρες λειτουργίας: Οκτ.-Απρ. Τρ.-Κυρ. 10 π.μ.-4 μ.μ. Μάιο-Σεπτ. Έως 5 μ.μ.\nΤιμή: περ. €16, μειωμ. €8.\n© Allie_Caulfield, CC BY 2.0\nTip: Μπορείτε να συνδυάσετε την επίσκεψή σας με αυτή στην εκκλησία Riddarholm, που θα βρείτε στο ομώνυμο νησάκι μόλις πέντε λεπτά περπάτημα απ’ το παλάτι. Εκεί θάβονταν παραδοσιακά, απ’ το μεσαίωνα, οι Σουηδοί μονάρχες.\n3. Δώστε ραντεβού στο ρομαντικό Stadshuset\nΤο ογκώδες κτίσμα που καταλαμβάνει την ανατολική άκρη του νησιού Kungsholmen δίπλα στο κύμα αποτελεί μία από τις πιο ρομαντικές εικόνες της πρωτεύουσας. Το Δημαρχείο της Στοκχόλμης Stadshuset χτίστηκε από 8 εκ. τούβλα σε Εθνικό Ρομαντικό στυλ και ο πύργος του φτάνει τα 106 μ., οι χαρακτηριστικές καμάρες του, όμως και οι κήποι δίπλα στο κύμα αποτελούν από τα πιο θελκτικά σκηνικά του καλοκαιριού. Η είσοδος στους κήπους είναι ελεύθερη, ενώ μπορείτε να επισκεφτείτε τις λαμπερές αίθουσες τελετών και τα σπάνια έργα τέχνης στο εσωτερικό του με οδηγό. Από Μάιο-Σεπτέμβριο είναι ανοιχτός και ο πύργος του για ν’ απολαύσετε πανοραμικά την πόλη – ένα ασανσέρ θα σας ανεβάσει τουλάχιστον μέχρι τη μέση!\nΠροτείνουμε μια βόλτα δυτικά του δημαρχείου στη λεωφόρο Norr Mälarstrand, που καταλαμβάνει τη νότια πλευρά του Kungsholmen κατά μήκος της λίμνης Mälaren. Κομμάτια της διαδρομής χάνονται στο πράσινο και τα αραγμένα πλοιάρια προσφέρουν υπέροχες νότες διακοπών!\nTip: Για ποτό ή φαγητό, κάντε στάση στο ειδυλλιακό στέκι Mälarpaviljongen με τις ξύλινες εξέδρες που εισβάλλουν μέσα στο νερό.\n4. Τριγυρίστε στα μουσεία του Djurgården\nMια άλλη υπέροχη βόλτα είναι να ξεκινήσετε από το Βασιλικό Δραματικό Θέατρο στο Östermalm και να συνεχίσετε ανατολικά κατά μήκος της λεωφόρου Strandvägen, μέχρι να συναντήσετε τη γέφυρα Djurgårdsbron. Αυτή θα σας βγάλει στο νησί Djurgården, που έλκει εκατομμύρια επισκέπτες χάρη σε μια εκθαμβωτική συλλογή από μουσεία και καταπράσινες εκτάσεις.\nΤο πιο πολυσύχναστο μουσείο είναι το Vasa, που τραβάει τα βλέμματα με το εξαιρετικά καλοδιατηρημένο πολεμικό πλοίο που βυθίστηκε στη Στοκχόλμη το 1628, διασώθηκε, και πλέον εντυπωσιάζει με τα περίτεχνα, ξύλινά του γλυπτά.\nΆλλα μουσεία που αξίζει να ψάξετε είναι τo Νοrdiska museet, το Waldemarsudde, πρώην παλάτι του Πρίγκιπα Ευγένιου, τη γκαλερί Thielska και, φυσικά, το διαδραστικό ABBA: The Museum, όπου θα μάθετε τα πάντα για τη δημοφιλή ποπ μπάντα.\nΔίπλα στο τελευταίο βρίσκεται το ιστορικό Λούνα Παρκ Gröna Lund, που πλαισιώνεται απ’ τη μια απ΄το νερό κι απ’ την άλλη από σπίτια του 19ου αιώνα προσφέροντας μοναδικά τοπία!\n5. Εξερευνήστε τις hip γειτονιές του Södermalm\nΝότια της παλιάς πόλης βρίσκεται το Södermalm, το νησί με τις πρώην εργατικές συνοικίες που φιλοξενεί πλέον μερικές απ’ τις πιο δημιουργικές γωνιές της Στοκχόλμης. Το SoFo (South of Folkungagatan) είναι γεμάτο ιδιότυπα μαγαζιά, καφέ και μπαρ, ιδιαίτερα γύρω απ’ τη χαλαρή πλατεία Nytorget. Το Hornstull, στη δυτική πλευρά, ανεβαίνει συνεχώς με νέα μαγαζιά – ενώ τα Σαββατοκύριακα του καλοκαιριού ο κόσμος συρρέει για το υπαίθριο παζάρι Hornstulls δίπλα στο νερό. Τις όμορφες ημέρες κατευθυνθείτε προς το πάρκο Vita Bergen για πικ-νικ στα γρασίδια μαζί με όλον τον νεανικό πληθυσμό, ενώ μην παραλείψετε δρομάκια όπως το Fjällgatan, που συνδυάζει ιστορικά σπίτια με την ωραιότερη θέα στην πόλη – και χωρίς να πληρώσετε δραχμή!\nΣτο Södermalm θα βρείτε και το εξαιρετικό μουσείο φωτογραφίας Fotografiska, που αξίζει μια επίσκεψη για τις εκθέσεις του – αλλά και για τη θέα απ’ το καφέ και το βραβευμένο του εστιατόριο.\nTip: Αν είστε πιο street food από γκουρμέ δοκιμάστε μία απ’ τις περιοδεύουσες καντίνες-φορτηγάκια με πολυεθνικό φαγητό που θα βρείτε αραγμένες στο παζάρι Hornstulls και στα δρομάκια του Södermalm.\n6. Πάρτε το πλοιαράκι για το παλάτι Drottningholm\nΑυτή η πρώην θερινή κατοικία των Σουηδών μοναρχών αποτελεί πλέον την προσωπική κατοικία της βασιλικής οικογένειας – αυτό δεν θα σας σταματήσει, όμως, απ’ το να περάσετε μια βόλτα! Το Drottningholm βρίσκεται στο νησάκι Lovön, δυτικά της πρωτεύουσας στη λίμνη Mälaren, και πέρα από το παλάτι είναι δημοφιλές αξιοθέατο το καλοκαίρι για τους μπαρόκ κήπους του. Το θέατρο του παλατιού φιλοξενεί και παραστάσεις όπερας το καλοκαίρι, το ωραιότερο όμως κόσμημά του είναι μάλλον το κινεζικής έμπνευσης παλάτι Kina slott, απ’ τους βασικούς λόγους που το Drottningholm συγκαταλέγεται στη λίστα των Μνημείων Παγκόσμιας Κληρονομιάς της UNESCO.\nTip: Αναχωρείστε για το παλάτι ιδανικά μ’ ένα απ’ πλοιαράκια που αναχωρούν τακτικά το καλοκαίρι απ’ την αποβάθρα του Δημαρχείου, ή ακολουθήστε τον ποδηλατόδρομο απ’ το κέντρο της πόλης.\n7. Αποδράστε στο κεντρικότατο Skeppsholmen\nΠαρά τη δημοφιλή Gamla Stan απ’ τη μια και τις πολύχρωμες ατραξιόν του Djurgården απ’ την άλλη, το καταπράσινο νησάκι Skeppsholmen παραμένει χαμηλών τόνων. Αυτό, βέβαια, μέχρι να συναντήσετε τα φανταχτερά γλυπτά στον κήπο του Moderna Museet, του Μουσείου Μοντέρνας Τέχνης που αποτελεί τη δημοφιλέστερη στάση στο νησί. Μη χάσετε επίσης τoν περίπατο προς την πλευρά του Djurgården – τα μουσεία και το Λούνα Παρκ του νησιού φαίνονται υπέροχα από απόσταση!\nΤο Σουηδικό Κέντρο για την Αρχιτεκτονική και το Ντιζάιν ArkDes και το Östasiatiska Museet, με θησαυρούς απ’ την Άπω Ανατολή, είναι δύο ακόμα χώροι που αξίζει να επισκεφτείτε, με ενδιάμεσες στάσεις για καλό φαγητό και καφέ δίπλα στα γιοτ!\n8. Ψώνια στη Μέκκα του σουηδικού ντιζάιν\nΜπορεί να μην μπορείτε να κουβαλήσετε κανένα μινιμαλιστικό τραπεζάκι μαζί σας στο αεροπλάνο, το shopping στη Στοκχόλμη, όμως, είναι φανταστικό και θα βρείτε αρκετά διακοσμητικά αντικείμενα και ρούχα που θα χωρέσουν άνετα στη βαλίτσα σας. Kατευνθείτε προς την οδό Bibliotekstan στο Normmalm και τα δρομάκια τριγύρω για τοπ Σουηδούς και διεθνείς ντιζάινερ, και στις ανεξάρτητες μπουτίκ του SoFo για ξεχωριστά αντικείμενα για το σπίτι και εκκεντρικό vintage.\nΘα ευχαριστηθείτε μια βόλτα στην αγορά τροφίμων Östermalm Saluhall στη γειτονιά του Östermalm για σουηδικές σπεσιαλιτέ που θα δοκιμάστε εκεί, ή θα πακετάρετε για μια γεύση από Σουηδία μόλις γυρίστε πίσω! Σημειώστε πάντως ότι η βικτωριανή αγορά του 1888 προσωρινά ανακαινίζεται, αλλά θα βρείτε τους γνωστούς και δοκιμασμένους πάγκους στην πιο μοντέρνα αγορά δίπλα.\n9. Ταξιδέψτε στην γκαλερί τέχνης του υπογείου!\nΤο μετρό της Στοκχόλμης έχει μία ιδιαιτερότητα: Κάπου 150 καλλιτέχνες έχουν βοηθήσει να διακοσμηθούν πάνω από 90 υπόγειοι σταθμοί με ζωγραφική, γλυπτά και μωσαϊκά ξεναγώντας τους επισκέπτες στα καλλιτεχνικά trends των περασμένων δεκαετιών – και του σήμερα. Απ’ τους αγαπημένους μας είναι ο σταθμός Kungsträdgarden για τα μαυρόασπρα πλακάκια και τις έντονες αντιθέσεις των χρωμάτων, ο Hötorget με τις φιδωτές λάμπες neon και ο Solna Centrum με το ζωηρό κόκκινο χρώμα που μοιάζει σα να εκρήγνυται ένα ηφαίστειο πάνω απ’ το κεφάλι μας.\n10. Mια ωδή για τη Stockholm summer city!\n© Bengt Nyman, CC BY 2.0\nΣτοκχόλμη και μπάνιο, δεν είναι ο πρώτος συνειρμός που σου έρχεται στο κεφάλι, τα νερά της λίμνης Mälaren το καλοκαίρι, όμως, είναι πιο ζεστά απ’ ότι φαντάζεστε! Απ’ τα πιο δημοφιλή σποτ για βουτιές και ηλιοθεραπεία είναι το νησάκι Långholmen, το τοπίο του οποίου θυμίζει εξοχή. Tο πάρκο Tantolunden, κοντά στα στέκια του Södermalm, προσφέρει και μια ωραία γωνιά για μπάνιο. Τα ομορφότερα σημεία, όμως, θα τα βρείτε βορειότερα στις πράσινες εκτάσεις γύρω απ’ τη λίμνη Brunnsviken, μέρος του Βασιλικού Εθνικού Πάρκου που αγκαλιάζει την πρωτεύουσα.\nΔημοσιεύτηκε Νοέμβριο 2017. Οι τιμές που αναφέρονται στο άρθρο αφορούν στην ημέρα δημοσίευσης του παρόντος άρθρου και ενδέχεται να αλλάζουν.\nΣυγκρίνετε τιμές για να βρείτε τα πιο φθηνά αεροπορικά εισιτήρια για Στοκχόλμη χρησιμοποιώντας το παρακάτω search box!\nΒρείτε αεροπορικά εισιτήρια για Στοκχόλμη


ΣΟΜΑΛΙΑ: 12 νεκροί από επίθεση σε ξενοδοχείο - OnAlert.gr\nΣΟΜΑΛΙΑ: 12 νεκροί από επίθεση σε ξενοδοχείο\nΤουλάχιστον 12 άνθρωποι έχασαν τη ζωή τους από την επίθεση που σημειώθηκε σήμερα το πρωί σε μεγάλο ξενοδοχείο της πρωτεύουσας της Σομαλίας, Μογκαντίσου. Όπως ανακοίνωσε η αστυνομία, την ευθύνη για την επίθεση ανέλαβε η ισλαμιστική οργάνωση Αλ Σεμπάμπ.\nΟι μαχητές της Αλ Σεμπάμπ ανατίναξαν ένα αυτοκίνητο παγιδευμένο με εκρηκτικά στην είσοδο του ξενοδοχείου για να ανοίξουν ένα πέρασμα και να μπορέσουν να εισχωρήσουν στο εσωτερικό του κτηρίου, διευκρίνισε η αστυνομία.\nΟι Σεμπάμπ επιζητούν την ανατροπή της υποστηριζόμενης από τη Δύση κυβέρνησης του Μογκαντίσου και έχουν και στο παρελθόν πραγματοποιήσει επιθέσεις σε ξενοδοχεία της σομαλικής πρωτεύουσας.\nΣτην ανακοίνωση των Σεμπάμπ, εκπρόσωπός τους αναφέρει ότι μαχητές της οργάνωσης εξακολουθούν να μάχονται μέσα στο ξενοδοχείο Sahafi, στο οποίο διαμένουν συνήθως δημόσιοι λειτουργοί και επιχειρηματίες. «Οι μουτζαχεντίν πήραν τον έλεγχο του ξενοδοχείου Sahafi, όπου διαμένουν αποστάτες και χριστιανοί κατακτητές», σημειώνει ο Αμπντουλαζίζ Αμπού Μουσάμπ στην ανακοίνωση που εξέδωσε η ισλαμιστική οργάνωση.\nΩστόσο η στρατιωτική δύναμη της Αφρικανικής Ένωσης στη Σομαλία (Amisom), η οποία πολεμάει τους Σεμπάμπ στο πλευρό της σομαλικής κυβέρνησης, διέψευσε την πληροφορία αυτή, διαβεβαιώνοντας ότι έχει τον πλήρη έλεγχο του ξενοδοχείου.


ΓΙΑΤΙ ΓΙΟΡΤΑΖΟΥΜΕ ΤΗΝ ΕΝΑΡΞΗ ΤΟΥ ΠΟΛΕΜΟΥ ΚΑΙ ΟΧΙ ΤΗ ΛΗΞΗ ΤΟΥ; ~ Παλαιοχώρι Χαλκιδικής\nΓΙΑΤΙ ΓΙΟΡΤΑΖΟΥΜΕ ΤΗΝ ΕΝΑΡΞΗ ΤΟΥ ΠΟΛΕΜΟΥ ΚΑΙ ΟΧΙ ΤΗ ΛΗΞΗ ΤΟΥ;\n1:13:00 π.μ. STOχASTIS\nΜε αφορμή τις σκέψεις μου για την παρέλαση, έλαβα πολλά μηνύματα από ανθρώπους που ήταν αδιάφοροι για την παρέλαση ή ακόμη και κατά της και έλεγαν -αντιγράφω αυτολεξεί- ότι “είδαν τα πράγματα κάτω από ένα άλλο πρίσμα”, “δεν το είχαν σκεφτεί έτσι, αλλά έτσι είναι”, “κάτι ξύπνησε μέσα τους”, “κάποιος έβαλε σε λόγια αυτό που ήθελαν να πουν”, “κάποιος να έβαλε σε τάξη τις δικές τους σκέψεις.”\nΣε όλους ανεξαιρέτως, η απάντησή μου ήταν ότι δεν έγραψα κάτι καινούργιο, απλώς ξαναθύμισα αυτά που είχαμε όλοι μέσα μας.\nΣε κάποια άλλα μηνύματα λοιπόν με ρωτούσαν για ποιο λόγο κατά τη γνώμη μου γιορτάζουμε στις δύο μεγάλες μας εθνικές επετείους την έναρξη του πολέμου και όχι τη λήξη του, ή την απελευθέρωση, όπως κάνουν όλοι οι άλλοι.\nΒρε παιδιά της Ελλάδας παιδιά, εμείς δεν είμαστε σαν τους άλλους! ΘΥΜΗΘΕΙΤΕ:\nΟ Έλληνας δεν αισθάνεται δούλος γιατί δεν υποδουλώθηκε ποτέ πραγματικά. Στα χρόνια της Ρωμαϊκής κατοχής ”ο κατακτημένος κατέκτησε τον κατακτητή με το πνεύμα του...”\nΑκόμα και στα 400 χρόνια της Τουρκοκρατίας, δεν έχασε το μπούσουλα. Διατήρησε τη συνοχή του μέσα του. Διατήρησε το ελληνικό του στίγμα ακόμα και τη στιγμή που δεν υπήρχε σπιθαμή γης ελληνικής.\nΜιλάει τη "μουσική γλώσσα των Αγγέλων" εδώ και χιλιάδες χρόνια, αυτήν που έγινε τροφός για όλες τις άλλες γλώσσες.\nΟ Έλληνας είναι ο Αμάραντος και “φυτρώνει μες στα δύσβατα, στις πέτρες, στα λιθάρια”.\nΕίναι το “κυκλάμινο στου βράχου τη σχισμάδα που παίρνει χρώματα κι ανθεί και μίσχο και σαλεύει” από ”της Δικαιοσύνης τον ήλιο τον Νοητό.”\nΟ Έλληνας δεν έχει υπάρχοντα. Η μόνη του περιουσία είναι η καρδιά του κι η ψυχή του η οποία ποτέ ανα τους αιώνες δεν κατέστη δυνατό να τιθασευτεί.\n“Ολα να του τα κάψεις, πέτρα στην πέτρα να μην του αφήσεις”, δεν θα παραδοθεί.\n"Ενα αμπέλι, μια ελιά κι ένα καράβι" και ξαναφτιάχνει την Ελλάδα του.\nΈσκυψε, γονάτισε να μαζέψει δυνάμεις και περίμενε άλλοτε υπομονετικά άλλοτε ανυπόμονα “πότε θα κάνει ξαστεριά” για να “πεταχτεί από ξαρχής να αντρειέψει και να θεριέψει”. Κι ας είχε πάντα “το σουγιά στο κόκκαλο και το λουρί στο σβέρκο.”\nΞέρει πως ακόμα κι αν είναι μόνο “ένα το χελιδόνι” και θα την πληρώσει πανάκριβα, η Άνοιξη θα έρθει. Δεν μπορεί να κάνει αλλιώς.\nΓιατί “σε τούτα εδώ τα μάρμαρα κακιά σκουριά δεν πιάνει”.\nΚι ο ήλιος θα γυρίσει κι ας “θέλει δουλειά πολλή” κι ας θέλει “νεκρούς χιλιάδες να ναι στους τροχούς” κι ας “θέλει κι οι ζωντανοί να δίνουν το αίμα τους”.\nΔε θα το τσιγκουνευτεί.\nΔε θα χειροκροτήσει ποτέ από φόβο επί ώρες χαμογελώντας σε παράταξη, κι ούτε θα βάλει τα ψεύτικα κλάματα να στηθοδέρνεται από συγκίνηση τάχα, μόλις δει τον αρχηγό - δυνάστη που του έκατσε μπάστακας στο μπαλκόνι.\nΔε θα παραδώσει τα όπλα του σε ένδειξη υποταγής στον πρώτο μοτοσυκλετιστή του εχθρού που ήρθε να τα ζητήσει. “Ελα να τα πάρεις” θα του πει.\nΟ Έλληνας θα περιγελάσει τον εχθρό που τον πετσοκόβει. Δεν θα κωλώσει από το μέγεθος του αντιπάλου αλλά θα πολεμήσει “υπό σκιάν” κάτω από τα χιλιάδες εχθρικά βέλη αν χρειαστεί.\nΘα ρωτήσει με αυθάδεια τον ”μπούτζον του” αν πρέπει να πολεμήσει και αυτό θα απαντήσει στον φοβερό και τρομερό πασά που του ζητάει να συνθηκολογήσει, βρίζοντάς του ό,τι έχει και δεν έχει! Κι ας είναι σε δεινή θέση!\nΘα κοροϊδέψει όσο δεν παίρνει τη στολή του Ντούτσε μ όλα της τα φτερά και τα πούπουλα, που του ήρθε “μια νύχτα με φεγγάρι την Ελλάδα μας να πάρει, βρε το φουκαρά...”\nΘα αναρωτηθεί γελώντας ¨τίνος είναι βρε γυναίκα τα παιδιά που το'να του φωνάζει si και τ' άλλο του φωνάζει ya“ με τόσους που του έκατσαν στο σβέρκο, μα θα ξέρει πως “το τρίτο είναι το δικό μας, γαμώ το κέρατό μας αγάπη μου γλυκειά” και για αυτά τα παιδιά του θα πολεμήσει.\nΘα σηκώσει το ακόντιο όχι για την πάρτη του, αλλά “για την Ελλάδα ρε γαμώτο”.\nΓιατί όταν ο Έλληνας “αισθανθεί δυνατός, τότε γίνεται αδυσώπητος τιμωρός...”\nΚι η Ελληνίδα δε θα κρυφτεί ποτέ. Θα μπει μπροστά και θα παρακινήσει: “Σέρνει τουφέκια στην ποδιά, φυσέκια στο ζωνάρι και το παιδί στην αγκαλιά και πρώτη από όλους πάει...”\nΓια μας τους Έλληνες, η στιγμή που μπαίνουμε στο μυστηριακό εκείνο ταξίδι κι αποφασίζουμε να πούμε ΟΧΙ, είναι και η στιγμή που καθορίζει το τέλος.\n“Μην καταδέχεσαι να ρωτήσεις:\nΝικήσαμε; Νικηθήκαμε; Πολέμα!”\nΕνάντια σε όσα τον πνίγουν γιαυτό και φωνάζει ΑΕΡΑΑΑΑΑΑ\nΟ πόλεμος και η έκβασή του δεν τον νοιάζουν πραγματικά γιατί μέσα του είναι ήδη νικητής. Είναι ελεύθερος.\nΤου το λένε οι αρχαίοι θεοί του οι Δώδεκα, του το λέει κι ο Ενας, ο Μοναδικός. Είσαι ΕΛΕΥΘΕΡΟΣ! “πάντας ελευθέρους αφήκε θεός, ουδένα δούλον η φύσις πεποίηκε.”\nΕίναι εκείνη η μαγική στιγμή που ορθώνεις το ανάστημά σου και δε σε νοιάζει αν ο εχθρός είναι χίλιες φορές μεγαλύτερος από σένα, αν τα βέλη του μπορούν να σκεπάσουν τον ήλιο, αλλά παίρνεις την απόφαση ότι ή θα είσαι ελεύθερος ή “θα δειπνήσεις στον Αδη” παρέα με τους συμπολεμιστές σου.\n“Για δε μ' αφήνετε ήσυχο; Αστε με ήσυχο όλοι.\nΘέλω να ζήσω ελεύθερος δίχως ταυτότητα πια”\nΚι ο φόβος φεύγει. Και κοιτάει τον άλλον ευθεία στα μάτια. Αυτό το βλέμμα που παγώνει τον εχθρό:\n“Αλίμονο Μαρδόνιε, με ποιους μας έφερες να πολεμήσουμε;”\nΕ, αυτωνών τα παιδιά και τα εγγόνια είμαστε. Ας το θυμηθούμε. Και μη μου πείτε δεν τους μοιάζουμε σε τίποτα, από κοντά περάσαμε και τέτοια. Δεν το πιστεύω.\n“Ω! τριακόσιοι! Σηκωθήτε\nπόσο μοιάζουνε με σας...”\nΕπειδή με συνεπήρε ο οίστρος ως συνήθως, δεν ξέρω αν καταλάβατε τι γίνεται τελικά εδώ:\nΟι άλλοι λαοί γιορτάζουν τη λήξη του πολέμου ή την απελευθέρωσή τους. Εμείς γιορτάζουμε τη στιγμή που υψώνουμε το ανάστημά μας.\nΑπό αυτή τη στιγμή, είμαστε ήδη ΕΛΕΥΘΕΡΟΙ.\nΣτο κείμενο με βοήθησαν λίγο, κάτι αρματωλοί, κάτι κλέφτες, μια Σπαρτιάτισσα μάνα, κάτι αντιστασιακοί παλιοί και καινούργιοι, ο Βρεττάκος, ο Οράτιος, ο Αισχύλος, ο αρχαίος ποιητής Αλκιδάμας, ο Ελύτης, ο Ρίτσος, ο Καζαντζάκης, ο Σολωμός, ο Κάλβος, η Μπουμπουλίνα, ο Κολοκοτρώνης, ο γιος της καλογριάς ο Καραϊσκάκης, η Τζαβέλαινα, η Πατουλίδου, η Τσανακλίδου, ο Λεωνίδας, ο Διηνέκης, ο Ηρόδοτος, ο Μίκης (κι ο Ζέζας κι ο Θεοδωράκης) κι άλλοι πολλοί.\nΜα πιο πολύ με βοήθησαν τα παιδιά μας, τα πιτσιρικάκια μας εδώ στο εξωτερικό που όταν ακούνε μουσική στο ρεφρέν ξαφνικά φωνάζουν πιο δυνατά:\n“...Δε σε φοβάμαι, δε σε φοβάμαι,\nμε την Ελλάδα εγώ ξυπνάω και κοιμάμαι...”\nΤο ΄χω και σε βίντεο, άμα δεν με πιστεύεις...\nΑννυ Λιγνού 26/10/2018


ΓΡΑΜΜΑΤΕΙΑ ΕΥΔΑΠ ΠΑΜΕ: Μαΐου 2016\nΠΡΟΣΚΛΗΣΗ ΤΟΥ ΠΑΜΕ ΠΡΟΣ ΤΟΥΣ ΕΡΓΑΖΟΜΕΝΟΥΣ ΚΑΙ ΤΑ ΣΩΜΑΤΕΙΑ-Για συμμετοχή στην Ημερίδα που διοργανώνει στις 6 Ιούνη\nΠρόσκληση προς τους εργαζόμενους και τα σωματεία τους, απευθύνει το ΠΑΜΕ για την Ημερίδα που διοργανώνει τη Δευτέρα 6 Ιούνη στις 6 το απόγευμα, στον κινηματογράφο «Αλκυονίς» (Ιουλιανού 42-46 πλ. Βικτωρίας, στάση ΗΣΑΠ Βικτώρια) με θέμα: «Η πάλη του εργατικού κινήματος για την κάλυψη των απωλειών και ο αγώνας για αυξήσεις στους μισθούς, στις συντάξεις, στις κοινωνικές παροχές».\nΣυγκεκριμένα, στην πρόσκληση αναφέρει:\n«Η ΕΓΣΣΕ και οι κλαδικές ΣΣΕ είναι καίριο ζήτημα για τη ζωή των εργαζόμενων. Αποτελούν μια μεγάλη κατάκτηση που έχει δεχθεί ισχυρό πλήγμα από την αντεργατική νομοθεσία των τελευταίων χρόνων.\nΝα δώσουμε ενιαία απάντηση.\nΚαμιά αποδοχή του αντεργατικού νομοθετικού πλαισίου. Απόρριψη της λογικής του "ό,τι έγινε, έγινε". Να διεκδικήσουμε την ανάκτηση των απωλειών που είχαμε.\nΝα μη λείψει κανείς από αυτή τη μάχη!».\nΑναρτήθηκε από pameeydap στις 2:16 μ.μ.\nΕργατικό ατύχημα στην καταμέτρηση\nΔΕΛΤΙΟ ΤΥΠΟΥ 26-5-2016\nΤην Τρίτη 24/05 ένα ακόμα σοβαρό εργατικό ατύχημα προστέθηκε στη μακρά λίστα των εργατικών ατυχημάτων που συμβαίνουν στην ΕΥΔΑΠ .\nΣυναδέλφισσα εργαζόμενη στο τμήμα καταμέτρησης του Α’ περιφερειακού κέντρου κατά την προσπάθεια της να σηκώσει φρεάτιο βάρους 80 κιλών και να πάρει τη μέτρηση ακρωτηρίασε το δάκτυλο της.\nΤα συγκεκριμένα φρεάτια τοποθετήθηκαν το 2005 χωρίς τη σύμφωνη γνώμη της ΕΣΥΠΠ.\nΝα τονίσουμε επίσης ότι η Διεύθυνση Εξυπηρέτησης Πελατών είχε με έγγραφό της προς τη Διεύθυνση Δικτύου Ύδρευσης ζητήσει την αντικατάστασή τους με πλαστικά που είναι σαφώς ελαφρότερα και κάτι τέτοιο δεν έγινε δεκτό λόγω κόστους .\nΔυστυχώς για άλλη μια φορά επιβεβαιώνεται ότι για τις διοικήσεις της ΕΥΔΑΠ η Υγεία και η Ασφάλεια των εργαζομένων θεωρούνται κόστος που πρέπει να περικοπεί για να διασφαλιστούν με οποιοδήποτε τίμημα τα κέρδη των μετόχων της εταιρείας και ότι τα μέτρα προστασίας των εργαζομένων σε συνθήκες είτε καπιταλιστικής κρίσης είτε καπιταλιστικής κερδοφορίας πρέπει να αποτελούν καθημερινό στόχο πάλης για το εργατικό κίνημα .\nΑποδεικνύεται έτσι ότι το πολυδιαφημισμένο κοινωνικό πρόσωπο της διοίκησης είναι ανύπαρκτο όταν πρόκειται για τα δικαιώματα των εργαζομένων .\nΑπαιτούμε από τη Διοίκηση να προχωρήσει άμεσα στην αντικατάσταση αυτών των φρεατίων καθώς και να προβεί σε όλες τις απαραίτητες ενέργειες για την αποκατάσταση της βλάβης της υγείας της συγκεκριμένης εργαζόμενης.\nΥΓ. Άλλος ένας εργάτης χτύπησε σε σκάμμα με επίσημη αιτιολογία το πέσιμο από την σκάλα. Ελπίζουμε όταν η εταιρεία παραλάβει τα μέτρα αντιστήριξης να σταματήσουν κι αυτού του είδους τα ατυχήματα.\nΑναρτήθηκε από pameeydap στις 4:36 μ.μ.\nΣε νέα κινητοποίηση την Κυριακή 8 Μάη το απόγευμα ...\nΟΜΙΛΙΑ ΤΟΥ Θ. ΠΑΦΙΛΗ ΣΤΗ ΒΟΥΛΗ ΓΙΑ ΤΟ ΑΣΦΑΛΙΣΤΙΚΟ ...\n«Τσεκούρι» ξανά στους μισθούς του Δημοσίου-Ενεργοπ...\nΔιακήρυξη ΔΑΣ για το 29ο συνέδριο ΕΚΑ\nΠΡΟΣΚΛΗΣΗ ΤΟΥ ΠΑΜΕ ΠΡΟΣ ΤΟΥΣ ΕΡΓΑΖΟΜΕΝΟΥΣ ΚΑΙ ΤΑ Σ...


Φλαμπουράρης για Ρώσους διπλωμάτες: Είχαμε αρκετά στοιχεία που οδηγούσαν στην απέλαση - ΒΙΝΤΕΟ\nΦλαμπουράρης για Ρώσους διπλωμάτες: Είχαμε αρκετά στοιχεία που οδηγούσαν στην απέλαση – ΒΙΝΤΕΟ\n14:20 , Κυριακή 15 Ιουλίου 2018\nΣτην απέλαση των Ρώσων διπλωματών αναφέρθηκε ο υπουργός Επικρατείας Αλέκος Φλαμπουράρης, μιλώντας στην εκπομπή του ΣΚΑΪ “Ακραίως”. Όπως τόνισε χαρακτηριστικά, “είχαμε εξαντλήσει όλα τα διπλωματικά περιθώρια πριν από την απέλαση. Είχαμε αρκετά στοιχεία που οδηγούσαν στην απέλαση».\nΟ υπουργός Επικρατείας ξεκαθάρισε πως «δεν υπήρξε καμία παρέμβαση από τη μεριά των Ηνωμένων Πολιτειών. Δεν υπάρχει αλλά και να υπήρχε δεν σημαίνει ότι θα τη δεχόμασταν. Εμείς έχουμε τη δική μας πολιτική και ενεργούμε με βάση τα δικά μας συμφέροντα» και σημείωσε: “Δεν μπορούμε να ενημερώσουμε τα άλλα κόμματα στο βαθμό που υπάρχει ακόμα συζήτηση με τη ρωσική πλευρά. Δεν έχει ακυρωθεί η επίσκεψη Λαβρόφ. Τι θα πει είναι στον «αέρα»;”.\nΌσον αφορά στο θέμα των Σκοπίων αλλά και στις διαπραγματεύσεις με την Αλβανία υπογράμμισε: «Όπως ξέρετε την εξωτερική πολιτική την ασκεί ο υπουργός Εξωτερικών και ο πρωθυπουργός. Τα θέματα είτε με τα Σκόπια είτε με την Αλβανία απασχολούν την ελληνική πολιτική ζωή, την κοινωνία, το έθνος μας, εδώ και δεκαετίες. Όσον αφορά στα Σκόπια και τη συμφωνία που έγινε είναι μία από τις καλύτερες συμφωνίες, κατά την άποψη της κυβέρνησης».\nΑναφερόμενος στη διαφοροποίηση των ΑΝΕΛ στη συμφωνία των Πρεσπών ο υπουργός Επικρατείας επεσήμανε ότι «δικαίωμα ενός μέρους της κυβέρνησης να έχουν διαφορετική άποψη. Όταν ήρθε η στιγμή να διαλέξει με ποιους θα πάει ή με ποιους θα μείνει ψήφισε να μείνει» και παράλληλα εκτίμησε ότι η συμφωνία θα περάσει από τη Βουλή με πάνω από 151 βουλευτές.\nΑΛΕΚΟΣ ΦΛΑΜΠΟΥΡΑΡΗΣ ΑΝΕΛ ΑΠΕΛΑΣΗ ΠΡΕΣΠΕΣ ΡΩΣΟΙ ΔΙΠΛΩΜΑΤΕΣ ΣΚΟΠΙΑ


Οι περιβαλλοντικές ανησυχίες επηρεάζουν μια μεγαλύτερη ανάγκη για ανανεώσιμες και βιώσιμες πηγές ενέργειας σε όλο τον κόσμο, με τις εξειδικευμένες τεχνολογίες να βρίσκονται στην πρώτη γραμμή νέων σχεδίων και λύσεων. Οι περιβαλλοντικές επιπτώσεις της ναυτιλίας περιλαμβάνουν την ατμοσφαιρική ρύπανση, τη ρύπανση των υδάτων, την ακουστική και τη ρύπανση από πετρέλαιο. Τα εμπορικά πλοία ευθύνονται για περισσότερο από το 18 τοις εκατό ορισμένων ατμοσφαιρικών ρύπων, συμπεριλαμβανομένων των εκπομπών αερίων του θερμοκηπίου. Ο Διεθνής Ναυτιλιακός Οργανισμός (IMO) εκτιμά ότι οι εκπομπές διοξειδίου του άνθρακα από τη ναυτιλία ήταν ίσες με το 2,2% των παγκόσμιων ανθρωπογενών εκπομπών το 2012 και αναμένει ότι θα αυξηθούν από 50 έως 250 τοις εκατό έως το 2050, εάν δεν ληφθούν μέτρα.\nΥπάρχει η αντίληψη ότι η μεταφορά φορτίου με πλοίο είναι χαμηλή σε ατμοσφαιρικούς ρύπους, γιατί για ίσο βάρος και απόσταση είναι η πιο αποτελεσματική μέθοδος μεταφοράς. Αυτό ισχύει ιδιαίτερα σε σύγκριση με τις αεροπορικές μεταφορές εμπορευμάτων. Ωστόσο, επειδή οι θαλάσσιες αποστολές αντιπροσωπεύουν πολύ μεγαλύτερη ετήσια χωρητικότητα και οι αποστάσεις είναι συχνά μεγάλες, οι εκπομπές της ναυτιλίας είναι παγκοσμίως σημαντικές. Μια δυσκολία είναι ότι το αυξανόμενο ποσό αποστολής από έτος σε έτος υπερκαλύπτει τα κέρδη σε απόδοση, όπως το αργό άτμισμα και τα βελτιωμένα σχέδια. Η αύξηση των τονοχιλιομέτρων των θαλάσσιων μεταφορών ήταν κατά μέσο όρο 4 τοις εκατό ετησίως από τη δεκαετία του 1990. Υπάρχουν τώρα πάνω από 100.000 πλοία μεταφοράς στη θάλασσα, από τα οποία περίπου 6.000 είναι μεγάλα πλοία μεταφοράς εμπορευματοκιβωτίων.\nΤο 2019, νέα νομοθεσία όριζε ότι όλα τα νέα πλοία για τα ύδατα του Ηνωμένου Βασιλείου που παραγγέλθηκαν από το 2025 θα πρέπει να σχεδιάζονται με «τεχνολογίες με δυνατότητα μηδενικών εκπομπών». Αυτή η δέσμευση ορίζεται στο Σχέδιο Καθαρής Θάλασσας, μέρος της κυβερνητικής στρατηγικής για τον καθαρό αέρα, η οποία στοχεύει στη μείωση της ατμοσφαιρικής ρύπανσης σε όλους τους τομείς για την προστασία της δημόσιας υγείας και του περιβάλλοντος. Θα συμβάλει επίσης στην υλοποίηση της δέσμευσης του Ηνωμένου Βασιλείου να μηδενίσει τα αέρια του θερμοκηπίου έως το 2050. Καθώς οι ναυτιλιακές βιομηχανίες αρχίζουν να αντιμετωπίζουν ζητήματα κλιματικής αλλαγής, τα λιμάνια και οι ναυτιλιακές εταιρείες αναζητούν εναλλακτικές λύσεις χωρίς άνθρακα δοκιμάζοντας πιθανές λύσεις για πλοία. Η απαίτηση να κάνουμε μια κίνηση προς μια πιο πράσινη ναυτιλία είναι επικείμενη.\nΓια την αντιμετώπιση του προβλήματος της παγκόσμιας εμπορικής ναυτιλίας, έχει αξιολογηθεί η εισαγωγή της WPT (Wind Propulsion Technology). Σύμφωνα με ορισμένες πρόσφατες μελέτες, η υποβοηθούμενη από τον άνεμο πρόωση πλοίων που χρησιμοποιεί άκαμπτα φτερά, πανιά, «χαρταετούς», ρότορες Magnus ή άλλες νέες συσκευές σε ορισμένους συγκεκριμένους τύπους πλοίων, όπως πλοία μεταφοράς χύδην φορτίου και δεξαμενόπλοια, έχουν τη δυνατότητα εξοικονόμησης καυσίμων και μείωσης εκπομπών περίπου 10%.\nΗ Windship Technology Ltd, σε μια ιδέα ισχύος πανιών που αναπτύσσεται από μια κοινοπραξία βασικών παραγόντων στην παγκόσμια ναυτιλιακή βιομηχανία, έχει εξελίξει τις τελευταίες εξελίξεις στον σχεδιασμό πτερυγίων ανεμογεννητριών και σύνθετες λύσεις υψηλής απόδοσης για να επιτύχει πολύ υψηλότερη μείωση εκπομπών κατά 30% κατά μέσο όρο. Ο πρωτότυπος σχεδιασμός τους θα μπορούσε να φέρει επανάσταση στον τρόπο με τον οποίο τα αυριανά πλοία μεταφέρουν αγαθά στους ωκεανούς του κόσμου.\nΗ λύση, γνωστή ως Windship Auxiliary Sail Propulsion System (WASPS), χρησιμοποιεί τεχνολογία πανιών με σταθερά φτερά, σύμφωνα με την οποία τρεις ιστοί εγκατεστημένοι στο κατάστρωμα ενός σκάφους θα έχουν τρία αεροδυναμικά πανιά συμπαγών πτερύγων για να εκμεταλλεύονται τη δύναμη του ανέμου. Χρησιμοποιώντας την τεχνογνωσία τους στον σχεδιασμό πλοίων και την τεχνολογία σύνθετων υλικών, οι εξέδρες ιστού είναι κατασκευασμένες με υψηλή τεχνολογία για απόδοση, αντοχή, ελαφρύ βάρος και αποδοτικότητα, ώστε να διασφαλίζεται η μέγιστη κινητήρια δύναμη. Η εξέδρα 48m της Windship Technology μπορεί να αποθηκευτεί στο κατάστρωμα μέσω μιας μοναδικής, καινοτόμου λύσης στοιβασίας για να βοηθήσει την πλοήγηση στο λιμάνι και τη διαχείριση φορτίου. Η σύνθετη δομή του βασίζεται στην τεχνολογία και το σχεδιασμό της βιομηχανίας ανεμογεννητριών, εξασφαλίζοντας αξιοπιστία και μακροζωία άνω των 25 ετών.\nΣχεδιασμός Πλοίου Πραγματικών Μηδενικών Εκπομπών\nΗ τεχνική ομάδα της Windship Technology ανέπτυξε περαιτέρω ένα νέο ηλεκτρικό σύστημα κίνησης πετρελαιοκίνητου πλοίου που εξαλείφει CO2, NOX, SOX και σωματίδια στο True Zero, ενώ παράλληλα ενσωματώνει μεγάλες ηλιακές συστοιχίες, δέσμευση άνθρακα, βελτιστοποιημένα σχήματα κύτους και εξειδικευμένο λογισμικό δρομολόγησης καιρού στη συνολική σχεδίαση πακέτο.\nΟ καθηγητής Philip Wilson, πρώην καθηγητής Δυναμικής Πλοίων στο Τμήμα Επιστήμης Πλοίων στο Πανεπιστήμιο του Σαουθάμπτον, είναι πεπεισμένος από τη λύση της Windship Technology λέγοντας: «Η ολιστική προσέγγιση αποδεικνύεται σε αυτή τη λύση όπου η αιολική ενέργεια, η ηλιακή ενέργεια και η μείωση των επιβλαβών εκπομπών καυσαερίων σε αποτελεσματική μηδενικά, όλα συγκεντρώνονται, σημαίνει ότι επιτέλους υπάρχει μια σχεδιαστική λύση που μπορεί να υπερασπιστεί ο Διεθνής Ναυτιλιακός Οργανισμός για να επιτύχει τις απαιτήσεις του για «τουλάχιστον» μηδενικές εκπομπές άνθρακα».\nΟ διεθνής νηογνώμονας και νηογνώμονας DNV θα διενεργήσει επαλήθευση τόσο από έξω όσο και από μέσα προς τα έξω για να αξιολογήσει πλήρως τον σχεδιασμό ολόκληρου του πλοίου της Windship Technology με σκοπό την ταξινόμηση των μειώσεων εκπομπών, της ασφάλειας και της λειτουργικότητας.\nΤο κατοχυρωμένο με δίπλωμα ευρεσιτεχνίας σύστημα εξέδρας Windship, σχεδιασμένο στο Ηνωμένο Βασίλειο, θεωρείται σταθερά ως το πιο ισχυρό αιολικό σύστημα εξοικονόμησης καυσίμων και εκπομπών στην αγορά, το οποίο θα βοηθήσει ουσιαστικά τη ναυτιλιακή βιομηχανία να προχωρήσει πιο κοντά στην επίτευξη της μείωσης των εκπομπών ρύπων. Ο ΙΜΟ πρόσφατα αναγνώρισε την αιολική πρόωση ως μία από τις λύσεις για τη ναυτιλιακή βιομηχανία για την επίτευξη των στόχων απαλλαγής από τις ανθρακούχες εκπομπές.\nΠροκειμένου η ναυτιλιακή βιομηχανία να υιοθετήσει αυτές τις νέες τεχνολογίες, η ακριβής ανάλυση των πιθανών εξοικονομήσεων και των αποτελεσμάτων πρέπει να παρουσιαστεί σε όλους τους εμπλεκόμενους φορείς. Για να επιτευχθεί αυτό, απαιτούνται βελτιωμένες τεχνικές προσομοίωσης για τη βελτιστοποίηση του σχεδιασμού και της δρομολόγησης. Πρέπει να ληφθούν υπόψη διάφοροι παράγοντες, συμπεριλαμβανομένης της αεροδυναμικής των συσκευών παραγωγής ώσης, της υδροδυναμικής του σκάφους, του συστήματος πρόωσης και της βέλτιστης δρομολόγησης.\nΥπολογιστικές Δυναμικές Προσομοιώσεις Ρευστών\nΧάρη στη διάσημη εμπειρία μας και την εξειδικευμένη τεχνολογία μας, είμαστε σε θέση να προσφέρουμε μια ολιστική ανάλυση των πλεονεκτημάτων της Τεχνολογίας Ανεμοκίνησης (WPT). Αποτελούμε μέρος της ομάδας ανάπτυξης Windship, στην οποία ανατέθηκε η εκτέλεση ενός εκτενούς προγράμματος Computational Fluid Dynamic, το πρώτο στάδιο ήταν η περαιτέρω βελτίωση του σχεδιασμού και της απόδοσης των συμπαγών πτερυγίων.\nΟ Dr.-Ing Rodrigo Azcueta, Διευθύνων Σύμβουλος της Cape Horn Engineering, σχολιάζει «Είμαστε εξαιρετικά περήφανοι που είμαστε μέλος της ομάδας με επικεφαλής την Windship Technology για αυτό το συναρπαστικό έργο, τρέχοντας ένα πρόγραμμα Computational Fluid Dynamic για περαιτέρω βελτίωση του σχεδιασμού των συμπαγών φτερών . Ένας από τους βασικούς στόχους του έργου μας είναι να παρέχουμε μια σαφέστερη, αμερόληπτη και πιο λεπτομερή ανάλυση των νέων διαθέσιμων τεχνολογιών. Αυτό επιτρέπει στα ενδιαφερόμενα μέρη να είναι σίγουροι για την επένδυση πιο πράσινης τεχνολογίας. Τα αναλυτικά στοιχεία που παρέχονται θα δώσουν στις επιχειρήσεις μια σαφέστερη κατανόηση των πιθανών εξοικονομήσεων που μπορούν να πραγματοποιηθούν με την εφαρμογή των πράσινων συστημάτων πρόωσης. Χωρίς σημαντικά μέτρα μετριασμού, προβλέπεται ότι η παγκόσμια ναυτιλιακή βιομηχανία θα μπορούσε να αντιπροσωπεύει σχεδόν το ένα πέμπτο των εκπομπών άνθρακα έως το 2050».\nΈνα πλήθος διαμορφώσεων σχήματος-συγκροτήματος πτερυγίων αναλύθηκε σε διάφορες συνθήκες ανέμου. Συνολικά, πραγματοποιήθηκαν και αναλύθηκαν σχεδόν χίλιες προσομοιώσεις CFD υψηλής πιστότητας. Οι προσομοιώσεις χρησιμοποιήθηκαν για τη δημιουργία μοντέλων δύναμης που απαιτούνται για την περιγραφή της υδροδυναμικής και αεροδυναμικής συμπεριφοράς του σκάφους. Οι συνθήκες λειτουργίας για τις συσκευές WPT είναι η φαινομενική γωνία και ταχύτητα ανέμου, η διάτμηση του ανέμου και η κλίση του ανέμου (μεταβολή της ταχύτητας και της κατεύθυνσης του ανέμου με ύψος πάνω από την επιφάνεια του νερού) και η γωνία προσβολής των πτερυγίων και των πτερυγίων του.\nΕπιτεύχθηκε μια διψήφια ποσοστιαία βελτίωση στην αεροδυναμική απόδοση του συγκροτήματος πτερυγίων. Ορισμένα επιλεγμένα σημεία προσομοίωσης συγκρίθηκαν και επικυρώθηκαν με τη δοκιμή της αεροσήραγγας, καθώς και με την προηγούμενη ανάλυση CFD που παρείχε η Lloyds Register. Εμπειρογνώμονες από τη μονάδα Wolfson (Πανεπιστήμιο του Southampton) συμμετείχαν επίσης στην ανάλυση των αποτελεσμάτων CFD. Θήκες ακραίου φορτίου ανέμου παραδόθηκαν σε δομικούς εμπειρογνώμονες από το Gurit για τη διασφάλιση του βέλτιστου βάρους και ασφάλειας των κατασκευών.\nΒασικοί εμπειρογνώμονες του κλάδου, υποψήφιοι πελάτες στους τομείς της ναυτιλίας, των εμπορευμάτων και των πετροχημικών, μαζί με κυβερνητικούς αξιωματούχους του Ηνωμένου Βασιλείου παρευρέθηκαν στην αεροδυναμική σήραγγα RJ Mitchell του Πανεπιστημίου του Σαουθάμπτον για να δουν τη δοκιμή του μοντέλου Windship Technology τον Φεβρουάριο του 2020.\nΟ Simon Rogers, Τεχνικός Διευθυντής της Windship δήλωσε: «Είμαστε ενθουσιασμένοι με τα αποτελέσματα των δοκιμών της αεροδυναμικής σήραγγας, επικυρώνουν τη μοντελοποίησή μας CFD και δείχνουν περαιτέρω πώς θα βοηθήσουμε τη ναυτιλιακή βιομηχανία να μειώσει σημαντικά τις εκπομπές CO2. Είμαστε σε συζητήσεις με πιθανούς συνεργάτες ανάπτυξης για την κατασκευή και εγκατάσταση του πρωτότυπου συστήματος.\nΑυτά τα περιβαλλοντικά οφέλη πρέπει να πραγματοποιηθούν το συντομότερο δυνατό. Όσο πιο γρήγορα χρησιμοποιούνται αυτά τα συστήματα πρόωσης εξοικονόμησης καυσίμου, τόσο πιο γρήγορα μειώνονται οι ημερήσιες εκπομπές. Επί του παρόντος, υπάρχουν πολύ λίγα πλοία σε λειτουργία που εκμεταλλεύονται τη δύναμη του ανέμου για πρόωση, και δεν υπάρχουν πλοία σε λειτουργία που να εφαρμόζουν σχέδιο πτέρυγας. Το Ηνωμένο Βασίλειο ήταν πάντα ηγέτης στη ναυτιλιακή βιομηχανία, κάνουμε το επόμενο βήμα για να εδραιώσουμε τη θέση του Ηνωμένου Βασιλείου στην αγορά με τις προοδευτικές και καινοτόμες τεχνολογικές λύσεις».\nΠεραιτέρω βελτιστοποίηση σχεδιασμού\nΠεραιτέρω βελτιστοποίηση σχεδίασης CFD θα λάβει υπόψη το σκάφος της ιδέας Windship στο σύνολό του, συμπεριλαμβανομένης της υδροδυναμικής του πλοίου, του κινητήρα και της πρόωσης, της αεροδυναμικής και της βέλτιστης δρομολόγησης. Οι συνθήκες λειτουργίας του σκάφους θα είναι η ταχύτητα προώθησης και οι γωνίες μετατόπισης, φτέρνας και πηδαλίου. Επιπλέον, θα μοντελοποιηθούν και θα ληφθούν υπόψη ο άνεμος στις υπερκατασκευές και η πρόσθετη αντίσταση λόγω της κατάστασης της θάλασσας.\nΟ Dr.-Ing Rodrigo Azcueta, σχολιάζει «Όταν πρόκειται για την κατασκευή ενός νέου πλοίου, ο σχεδιασμός πρέπει να βελτιστοποιηθεί ώστε να ταιριάζει αποτελεσματικά στα φτερά στο κατάστρωμα τόσο από επιχειρησιακή όσο και από άποψη απόδοσης. Η σχεδίαση χαρακτηριστικών της γάστρας, όπως σκελετοί ή καρίνες υδροσυλλεκτών, ενδέχεται να απαιτείται για την εξισορρόπηση της εγκάρσιας αστάθειας που προκαλείται από την εγκατάσταση του WPT. Η ύπαρξη ενός μοντέλου CFD που περιλαμβάνει τόσο τα υδροδυναμικά όσο και τα αεροδυναμικά τεχνουργήματα του σχεδιασμού θα επιτρέψει εξαιρετικά στοχευμένες βελτιστοποιήσεις σχεδιασμού. Επί του παρόντος, τα συστήματα αιολικής πρόωσης και ο σχεδιασμός του πλοίου θεωρούνται ως δύο οντότητες, επομένως σχεδιάζονται ανεξάρτητα. Είναι λογικό να πιστεύουμε ότι θα πρέπει να σχεδιαστούν στο σύνολό τους από το πιο πρώιμο στάδιο, λόγω της εξάρτησης κάθε πτυχής από την άλλη. Η διαδικασία βελτιστοποίησης και η προβλεπόμενη πιθανή απόδοση θα καθορίσουν τα βέλτιστα σημεία λειτουργίας με αποτέλεσμα τη χαμηλότερη απαιτούμενη ισχύ κινητήρα, την κατανάλωση καυσίμου και τις συνολικές εκπομπές ρύπων. Ο στόχος του έργου μας είναι να διευκολύνουμε την απορρόφηση των WPT. Επιπλέον, ελπίζουμε να επιτρέψουμε την εφαρμογή αυτών των τεχνολογιών στο συντομότερο δυνατό χρονικό διάστημα».\nατμοσφαιρική ρύπανση\tΝαυτιλία\tρύπανση πετρελαίου\tρύπανση υδάτων\tτεχνολογία ανεμοκίνησης


Δεν θα πιστεύετε τι κόλπο κάνουν για να πουλούν τα κοτόπουλα ακριβότερα [βίντεο] | LIVE TV GREECE\nΥπάλληλοι σε εταιρία πτηνοτροφίας φουσκώνουν τα κοτόπουλα με αλατόνερο. Αυτή η τακτική που είναι επίσης γνωστή και ως «ενίσχυση» ή «ένεση», είναι μια διαδικασία κατά την οποία ορισμένες εταιρείες παγκοσμίως κάνουν ένεση στο ωμό κρέας κοτόπουλου με αλατόνερο, ζωμό κοτόπουλου ή κάποιο συνδυασμό αυτών. Οι πτηνοτρόφοι εφαρμόζουν αυτή τη διαδικασία από τη δεκαετία του 1970, υποστηρίζοντας ότι κάνει το κρέας πιο ζουμερό και πιο νόστιμο. Το κοτόπουλο συνήθως περιέχει 15% του συνολικού βάρους του σε αλατόνερο, αλλά σε ορισμένες περιπτώσεις μπορεί να περιέχει μέχρι και 30%. Δεδομένου ότι η τιμή του κοτόπουλου βασίζεται στο βάρος του, οι αγοραστές πληρώνουν πιο ακριβά το “ενισχυμένο” κοτόπουλο. Επίσης, το επιπλέον νάτριο μπορεί να έχει άσχημες συνέπειες στην λειτουργία της καρδιάς. Οι εταιρίες παραγωγής που χρησιμοποιούν αυτή την τεχνική, δεν είναι ως τώρα υποχρεωμένες να το αναφέρουν στην ετικέτα του προϊόντος.\nΜην Χάσετε!Αυτός ο σκύλος θα σας ραγίσει τη καρδιά. Τι κάνει όταν φεύγει ο ιδιοκτήτης του (βίντεο)Μοιάζει με μία απλή αντίκα, μόλις γυρίσετε το κλειδί … Είναι εντυπωσιακό αυτό που ακολουθεί!Ένα δυνατό βίντεο που που δείχνει τα συναισθήματα που υπάρχουν μετά από ένα χωρισμό.\tFollow us elsewhereFollow us on TwitterBecome a fan on FacebookFollow us on Google PlusSubscriber to RSS FeedΕπικοινωνία\tΌροι Χρήσης


Τα βραβεία του 18ου Φεστιβάλ Ντοκιμαντέρ Θεσσαλονίκης | Ημεροδρόμος\nΜε επιτυχία ολοκληρώθηκε το 18ο Φεστιβάλ Ντοκιμαντέρ Θεσσαλονίκης– Εικόνες του 21ου Αιώνα με την απονομή των βραβείων της διοργάνωσης, το Σάββατο 19 Μαρτίου 2016.\nΟ ιδρυτής και μέχρι χτες διευθυντής του Φεστιβάλ, Δημήτρης Εϊπίδης, δήλωσε: «οι συζητήσεις για ταινίες που έχουν απλωθεί στη πόλη, είναι για μας η πιο σημαντική επιβράβευση. Η εποχή μας θέλει τόλμη και κινητοποίηση. Φέτος πολύ περισσότερο, με την κρίση του προσφυγικού. Το αφιέρωμα του φεστιβάλ για τους πρόσφυγες έδωσε μια ανθρώπινη προσέγγιση σε ένα τόσο ευαίσθητο θέμα. Μοιραστήκαμε δέκα μέρες, με συγκλονιστικές ιστορίες από όλο τον κόσμο. Με αφιερώματα σε δημιουργούς όπως ο Κάρλσεν και ο Κάζινς. Το ελληνικό σινεμά έδωσε και πάλι ένα δυναμικό παρών». Στη συνέχεια αποχαιρέτησε λέγοντας: «το φεστιβάλ είναι μια ομαδική δουλειά. Ευχαριστώ έναν- έναν τους συνεργάτες μου, αλλά και τους θεατές που μας στηρίζουν τόσα χρόνια. Ευχαριστώ τους θεσμούς και τα πρόσωπα που στέκονται δίπλα μας» και υποσχέθηκε: «θα συνεχίσω να στηρίζω το Φεστιβάλ Ντοκιμαντέρ, που είναι πραγματικά παιδί μου, με όλες μου τις δυνάμεις».\nΑπό την ταινία Εδώ εξορία: Ημερολόγια από παιδιά πρόσφυγες\n1. Το βραβείο της Διεθνούς Αμνηστίας για την ενότητα «Ανθρώπινα Δικαιώματα» απονεμήθηκε στο ντοκιμαντέρ Εδώ εξορία: Ημερολόγια από παιδιά πρόσφυγες σε σκηνοθεσία Μάνι Γ. Μπεντσελάχ (Λίβανος, Ελβετία, Μεγάλη Βρετανία). Σε μήνυμά του ο Μπεντσελάχ ανάφερε: «Είναι τιμή μου που η ταινία κέρδισε το βραβείο στην ενότητα Ανθρωπίνων Δικαιωμάτων σε ένα τόσο ευρέως αναγνωρισμένο Φεστιβάλ Ντοκιμαντέρ. Σε μια εποχή κατά την οποία η Ευρώπη συζητά ποια θα πρέπει να είναι η απόκρισή της απέναντι στην προσφυγική – μεταναστευτική κρίση, ελπίζω ότι η ταινία αυτή θα μας βοηθήσει να θυμηθούμε τα δεινά τα οποία υφίστανται οι Σύριοι και ειδικότερα τα παιδιά, των οποίων η ζωή έχει διαλυθεί με τραγικό τρόπο».\n2. Το βραβείο της WWF για την ενότητα Περιβάλλον απονεμήθηκε στην ταινία Ραγδαίος αφανισμός σε σκηνοθεσία Λούι Ψυχογιός (ΗΠΑ).\nΠόλεμος των 10 Ημερών. Ενοπλοι Ανθρακωρύχοι Απεργοί. Η φωτό είναι ευγενική παραχώρηση της State Historical Society of Colorado\n3. Το βραβείο της Βουλής των Ελλήνων απονεμήθηκε για πρώτη φορά φέτος και στο Φεστιβάλ Ντοκιμαντέρ Θεσσαλονίκης το βραβείο «Ανθρώπινες Αξίες» στην ενότητα «Καταγραφή της Μνήμης» στην ταινία LUDLOW, οι Έλληνες στους πολέμους του άνθρακα, (71΄), του Λεωνίδα Βαρδαρού, ταινία στην οποία αναφερθήκαμε πρόσφατα. Στο σκεπτικό της Επιτροπής για την βράβευση τονίστηκε ότι «η ταινία φωτίζει με σπάνιο αρχειακό υλικό, μια άγνωστη πτυχή της ιστορίας του εργατικού κινήματος της Αμερικής, αναδεικνύοντας τον ιδιαίτερο ρόλο των ελλήνων μεταναστών. Η κοινή μοίρα των ανθρώπων στη ζωή και το θάνατο, στον ξεριζωμό και την ξενιτιά και ο αγώνας για εργασία, αξιοπρέπεια και ελευθερία φωτίζονται από τους συντελεστές αυτής της ταινίας με τον καλύτερο τρόπο». Παραλαμβάνοντας το βραβείο του ο σκηνοθέτης τόνισε ότι «οι κινηματογραφιστές έχουν υποχρέωση να παρουσιάζουν γεγονότα των ανθρώπων της εργασίας, γεγονότα που συνέβαλαν στο να δημιουργηθεί η ανάγκη για αγωνιστική, ταξική διεκδίκηση που και σήμερα αμφισβητείται. Είναι σημαντικό να ξαναζωντανεύουμε τα γεγονότα που έγιναν πριν 100 χρόνια για κατοχύρωση των δικαιωμάτων της εργασίας».\nΤη συνέντευξη που δόθηκε το Σάββατο από τους συντελεστές της ταινίας, τον σκηνοθέτη και την Φρόσω Τσούκα, που υπογράφει την έρευνα και την παραγωγή του ντοκιμαντέρ ο Λεωνίδας Βαρδαρός δήλωσε: «Πριν 15 χρόνια είχα προσπαθήσει να ανεβάσω μία παράσταση με αφηγήσεις Ελλήνων μεταναστών στην Αμερική. Χάρη στις μαρτυρίες που συμπεριλάβαμε σε εκείνη την παράσταση και στο ντοκιμαντέρ Ταξισυνειδησία η άγνωστη ιστορία του ελληνοαμερικανικού ριζοσπαστισμού σε παραγωγή της μη κερδοσκοπικής εταιρείας ‘Αποστόλης Μπερδεμπές’ έκανα μία προεργασία πάνω στο θέμα». Αναφερόμενος στους Ελληνες – θύματα της Σφαγής του Λάντλοου, ο Λ. Βαρδαρός παρατήρησε: «Μιλάμε για οικονομικούς μετανάστες, που μπήκαν κόβοντας τα σύρματα από το Μεξικό ή γλίτωσαν από τον τυφώνα στην Κούβα και πέρασαν στη Φλόριντα ή έφτασαν με ένα καράβι και μία κουβέρτα στο κατάστρωμα στο Έλις Άιλαντ. Οι άνθρωποι αυτοί περνούσαν στην Αμερική και γίνονταν ανθρακωρύχοι. Έχουμε υποχρέωση να ζωντανεύουμε μνήμες που καθόρισαν την εργατική ιστορία στην Αμερική καθώς μάλιστα συνέβαλαν συμπατριώτες μας στον αγώνα για τα εργατικά δικαιώματα που επηρέασε όλο τον κόσμο».\nΗ Φρόσω Τσούκα επεσήμανε: «Η ταινία πάει πέρα από τη σφαγή του Λάντλοου. Για διάφορους λόγους έχει αποκρυφτεί η συνέχεια που είναι ο Πόλεμος των Δέκα Ημερών. Όταν μιλάνε για το Λάντλοου συνήθως σταματάνε στη σφαγή για να δείξουν τους απεργούς ως θύματα. Εμείς θέλαμε να δείξουμε ότι ήταν αγωνιστές που ανταποκρίθηκαν με επιτυχία στη βία των απεργιών. Με το καθεστώς της επί συμβάσει δουλείας μεταφέρθηκαν οι φτωχοί της Ευρώπης στην Αμερική. Τους πλήρωναν τα εισιτήρια και μεταφέρονταν στην Αμερική για να ξεπληρώσουν το χρέος, πράγμα που δεν κατάφερναν ποτέ και έμεναν σκλάβοι για πάντα».\nΤο ντοκιμαντέρ LUDLOW, οι Έλληνες στους πολέμους του άνθρακα, θα έχουμε τη χαρά να το δούμε και στην Αθήνα στις 6 Απρίλη στην Αλκυονίδα.\n4. Το βραβείο DOC ON AIR της ΕΡΤ, που συνοδεύεται με χρηματικό έπαθλο 000 ευρώ και σε δικαίωμα της πρώτης μετάδοσης του ντοκιμαντέρ από την ΕΡΤ, το κέρδισε το φιλμ Debut, Σκηνοθεσία: Αναστάσια Μιροσνιτσένκο. Παραγωγή: Βόλια Τσαϊκούσκαγια, Λευκορωσία.\n5.Το βραβείο Docs in Progress 2016 της Αγοράς Ντοκιμαντέρ του Φεστιβάλ, χορηγία της post-production 2|35 Inc που μεταφράζεται σε υπηρεσίες post production αξίας 15.000 ευρώ, απονεμήθηκε την ταινία Amal, Σκηνοθεσία /Παραγωγή: Μοχάμεντ Σιάμ, Εταιρεία παραγωγής: ArtKhan, Συμπαραγωγή: Σάρα Μποκεμέγιερ (Detail Film), Αίγυπτος/ Γερμανία\n6. Το βραβείο της FIPRESCI για ξένη παραγωγή απονεμήθηκε στην ταινία Αυτό που έκανε σε σκηνοθεσία του Γιόνας Πόερ Ράσμουσεν (Δανία) «για το λεπτό κινηματογραφικό ύφος με το οποίο προσεγγίζει ένα εξαιρετικά πολυσύνθετο θέμα»\n7. Το βραβείο της FIPRESCI για την ελληνική παραγωγή δόθηκε στην ταινία Τα σημάδια του ουρανού σε σκηνοθεσία της Μάρως Αναστοπούλου.\nΦέτος το κοινό συμμετείχε με 20.785 ψήφους, σημειώνοντας ρεκόρ. Οι ταινίες που επιλέχθηκαν και τιμήθηκαν από το κοινό είναι:\nΤα Βραβεία Κοινού FISCHER για ταινίες κάτω των 45΄, απονεμήθηκαν:\nα) για ελληνική παραγωγή στην ταινία Viktor Ullmann: Βιογραφία μίας ηχογράφησης σε σκηνοθεσία των Ιωάννη Γρηγορόπουλου και Μιχάλη Αριστείδου (Ελλάδα).\nΚλοντ Λανζμάν: Φαντάσματα του Shoah του Άνταμ Μπενζίν\nβ) για ξένη στην ταινία Κλοντ Λανζμάν: Φαντάσματα του Shoah του Άνταμ Μπενζίν (Μεγάλη Βρετανία, Καναδάς).\nΤα Βραβεία Κοινού FISCHER για ταινίες άνω των 45΄, απονεμήθηκαν:\nArgo Navis, σε σκηνοθεσία των Σουζάνε Μπάουζινγκερ και Στέλιου Ευσταθόπουλου\nα) για ελληνική παραγωγή στην ταινία Argo Navis, σε σκηνοθεσία των Σουζάνε Μπάουζινγκερ και Στέλιου Ευσταθόπουλου (Ελλάδα, Γερμανία). Η κ. Μπάουζινγκερ δήλωσε ότι «τον τελευταίο καιρό ένιωθα άβολα. Την ώρα που στη Μεσόγειο πνίγονται άνθρωποι σε πλαστικές βάρκες εμείς φτιάχνουμε ένα φιλμ για μια γλυκεία περιπέτεια, για ανθρώπους που έπειτα γύρισαν σπίτι τους και έχουν να μοιραστούν τις εμπειρίες τους με τους δικούς τους. Σκεφτόμουν ότι αυτή η ιστορία της Αργοναυτικής Εκστρατείας μας μιλά για το τι είναι η θάλασσα της Μεσόγειου. Σε αυτή τη θάλασσα επί αιώνες ανταλλάσσονταν και χρήσιμα αγαθά, όμως και όπλα, καινούριες σκέψεις, αλλά και σκλάβοι. Είναι αφορμή να σκεφτούμε πως αυτή η θάλασσα μπορεί και πρέπει, αλλάζοντας τα πράγματα να γίνει ένας χώρος συνεργασίας και συμβίωσης αντί τάφος για κυνηγημένους ανθρώπους».\nβ) για ξένη παραγωγή («Βραβείο Κοινού Πίτερ Ουιντόνικ») κέρδισε η ταινία Η ορχήστρα της ανακύκλωσης- Μια συμφωνία του ανθρώπινου πνεύματος σε σκηνοθεσία Μπραντ Όλγκουντ και Γκράχαμ Τάουνσλι (ΗΠΑ, Παραγουάη, Νορβηγία, Βραζιλία).\nΕτικέτες: LUDLOW ΒΑΡΔΑΡΟΣ ΘΕΣΣΑΛΟΝΙΚΗ ΝΤΟΚΙΜΑΝΤΕΡ ΦΕΣΤΙΒΑΛ


Μεγάλη νίκη του Περιστερίου στο φινάλε (87-86) | in.gr\nΜεγάλη νίκη του Περιστερίου στο φινάλε (87-86)\nΧάρη σε τρίποντο του Έρικ ΜακΚρι στην τελευταία επίθεση του αγώνα, το Περιστέρι πήρε ένα πολύ μεγάλο διπλό στην έδρα του ΠΑΟΚ επικρατώντας με σκορ 87-86.\n31 Οκτωβρίου 2021, 19:31\nΈνα τρομερό buzzer beater του Έρικ ΜακΚρι στην τελευταία φάση του αγώνα ήταν αυτό που χρειάστηκε στο Περιστέρι για να φύγει με το διπλό από την έδρα του ΠΑΟΚ, επικρατώντας με σκορ 87-86, στο πλαίσιο της 5ης αγωνιστικής της Basket League.\nΤο παιχνίδι ήταν ντέρμπι σε όλη την τέταρτη περίοδο, με τους φιλοξενούμενους να επιστρέψουν από διψήφια διαφορά και εν τέλει να παίρνουν το ροζ φύλλο αγώνα, χάρη στο πολύ μεγάλο καλάθι του ΜακΚρι που «σκότωσε» τον Δικέφαλο του βορρά.\nΠρώτοι σκόρερ για την ομάδα του Σωτήρη Μανωλόπουλου ήταν οι Τεράν Πέτεγουεϊ και Λίνος Χρυσικόπουλος με 15 πόντους έκαστος, ενώ 12 μέτρησε ο Έρικ ΜακΚρι συν φυσικά και το νικητήριο καλάθι. Από την άλλη πλευρά, ο Ζερμέιν Λοβ είχε 27 πόντους, με τους Μάρβιν Τζόουνς και Βλάντο Γιάνκοβιτς να προσθέτους 18 και 16 αντίστοιχα.\nΣτο πρώτο ημίχρονο, το Περιστέρι ξεκίνησε καλύτερα την αναμέτρηση προσπαθώντας να επιβάλλει τον ρυθμό του, όμως ο ΠΑΟΚ παρέμενε πολύ κοντά στο σκορ, μην αφήνοντας της αντίπαλη ομάδα να ξεφύγει. Έτσι, οι «ασπρόμαυροι» στο δεύτερο δεκάλεπτο πραγματοποίησαν την αντεπίθεσή τους και παίζοντας αρκετά καλά στην επίθεση, κατάφεραν να πάρουν διψήφια διαφορά την οποία και διατήρησαν μέχρι το τέλος του πρώτου μέρους (49-39).\nΣτην τρίτη περίοδο, οι φιλοξενούμενοι έκαναν ό,τι ακριβώς έκανε και ο Δικέφαλος του βορρά στο προηγούμενο δεκάλεπτο, αφού με εξαιρετική άμυνα περιόρισε τους παίκτες του Άρη Λυκογιάννη, καταφέρνοντας έτσι να φέρει ξανά το ματς στα ίσα, κάνοντάς το ντέρμπι.\nΣτη συνέχεια, οι δύο ομάδες πήγαιναν πόντο-πόντο, με τους Περιστεριώτες να έχουν τα ινία, όμως ο Λοβ πάλεψε και παραλίγο να δώσει τη νίκη στον ΠΑΟΚ περίπου 4» πριν τη λήξη. Ωστόσο το σύστημα του Σωτήρη Μανωλόπουλου στα εναπομείναντα δευτερόλεπτα λειτούργησε και ο Έρικ ΜακΚρι με τρίποντο από τη γωνία χάρισε τη νίκη στην ομάδα του.


Δεν υπάρχει κρούσμα κορωνοϊού στη Λακωνία! 12/3/2020. 11:30 π.μ.\n12 Μαρ / Υγεία\nΛΑΚΩΝΙΑ. Φήμες θέλουν την ύπαρξη ύποπτων για κορωνοϊό κρουσμάτων στη Σπάρτη. Σύμφωνα με επίσημες πληροφορίες του notospress.gr μέχρι αυτή τη στιγμή δεν έχει εντοπιστεί κάτι ύποπτο, χωρίς να αποκλείεται τις επόμενες ημέρες.\nΝα σημειωθεί ότι αν ένας πολίτης απευθυνθεί στα Νοσοκομεία ή Κέντρα Υγείας της Λακωνίας ή ένας ιδιώτης γιατρός παραπέμψει ασθενή στις δομές υγείας τότε ο ασθενής, μετά τον πρώτο έλεγχο και αν συντρέχουν λόγοι διακομίζεται στο Νοσοκομείο του Ρίο. Τέτοιο περιστατικό, μέχρι αυτή την ώρα δεν έχει σημειωθεί στη Λακωνία.\nΩστόσο επειδή έχουμε να κάνουμε με πανδημία είναι αναμενόμενο, σε αναλογικό ποσοστό, κάθε περιοχή, το επόμενο διάστημα να εμφανίσει ύποπτα για κορωνοϊό κρούσματα.\nΓι’ αυτό χρειάζεται μεγάλη προσοχή, όχι πανικός, σύνεση και αυτοσυγκράτηση όχι μόνο στο τι κάνουμε αλλά και στο διαδίδουμε. Αν όλοι τηρούμε τους κανόνες υγιεινής και προστασίας και έχουμε αυξημένη την προσοχή μας τότε έχουμε συμβάλει σημαντικά στην καθυστέρηση της εξάπλωσης του ιού.\nΚαθυστέρηση σημαίνει ότι ο κρατικός μηχανισμός προετοιμάζεται, η συνήθης γρίπη φεύγει και απελευθερώνει ΜΕΘ, κλινικές και δομές υγείας και η αντιμετώπιση της αναπόφευκτης πανδημίας του κορωνοϊού θα είναι πιο αποτελεσματική.\nΤο χαρακτηριστικό του κορωνοϊού, σε αντιδιαστολή με την γρίπη, είναι ότι «κτυπά» σε μικρό χρόνο, 10 – 15 ημέρες η έξαρση, με αποτέλεσμα και το σοκ στην κοινωνία να είναι μεγάλο αλλά και τα περιθώρια αντίδρασης των μηχανισμών να είναι μικρά.\n10 Ιουλ / Έφυγαν\nΜεγάλη παράκαμψη της Σπάρτης «Αφυσσού - Σκούρα - Πυρί»: Ελλιπείς και παραπλανητικές πληροφοριακές πινακίδες»\n10 Ιουλ / Κοινωνία\nΑγόρευση σοκ του Εισαγγελέα: «Ένοχη η σύζυγος του καπετάνιου. Υπήρχε αίμα της στα νύχια του…»\n10 Ιουλ / Δικαστικό\n10 Ιουλ / Επιστήμη\nΑπίστευτο! Δείτε πως οι Κρήτες πήραν «προίκα» τα Κύθηρα!\n10 Ιουλ / Αγροτικά\nΑνοιχτά Ιούλιο και Αύγουστο τα προαύλια των σχολείων της Καλαμάτας\n10 Ιουλ / Αυτοδιοίκηση\n10 Ιουλ / Οικονομία\nΟ Μητροπολίτης Αργολίδας κοντά στους μαθητές\n10 Ιουλ / Εκκλησία\n9 Ιουλ / Αυτοδιοίκηση\nΜηχανήματα απολύμανσης 3ης γενιάς δωρεά στον Δήμο Ναυπλιέων\n9 Ιουλ / Κοινωνία\n9 Ιουλ / Οικογένεια\nΠήγε τουαλέτα σε cafe και την βρήκε στρωμένη με χαρτονομίσματα!


Τι Γυρεύει το Διπλό Έψιλον στα Ιστορικά Λάβαρα της Μογγολίας; Έφτασε ο Μέγας Αλέξανδρος έως Εκεί; - Διαδραστικά\nΑρχική ΑΡΘΡΑ ΦΑΝΤΑΣΤΙΚΟΥ Τι Γυρεύει το Διπλό Έψιλον στα Ιστορικά Λάβαρα της Μογγολίας; Έφτασε ο...\nΤι Γυρεύει το Διπλό Έψιλον στα Ιστορικά Λάβαρα της Μογγολίας; Έφτασε ο Μέγας Αλέξανδρος έως Εκεί;\nΤο να υπάρχει το διπλό ή δελφικό έψιλον (ЭIЄ) ανάμεσα στις ιστορικές σημαίες της Μογγολίας, αμέσως μας φέρνει στο νου την εκστρατεία του Μεγάλου Αλεξάνδρου.\nΠως αλλιώς μπορεί να ερμηνευτεί η ύπαρξη του καθαρά ελληνικού αυτού συμβόλου στα βάθη της Ασιανής ηπείρου; Ποίος άλλος Έλληνας θα είχε τη δύναμη να το διαδώσει μέχρι εκεί, και για ποιόν λόγο;\nΤο 2006, για να γιορτάσουν οι Μογγόλοι τα 800 χρόνια από την ίδρυση της αυτοκρατορίας τους, ο τηλεοπτικός σταθμός του Χόνγκ-Κονγκ Phoenix TV δημιούργησε ένα ντοκιμαντέρ για το φεστιβάλ του Τζένγκινς Χαν στην Μογγολία. Ανάμεσα στις εορταστικές εκδηλώσεις, υπήρξε και φεστιβάλ βιβλίου, στο οποίο τότε είχε κυκλοφορήσει ένα βιβλίο, από τον εκδοτικό οίκο Huihueng Group Hongkong, 162 σελίδων με τις ιστορικές σημαίες της Μογγολικής Αυτοκρατορίας και του Τζένγκις Χαν. Το βιβλίο φυσικά είναι δυσεύρετο.\nΕίναι εντυπωσιακό το γεγονός ότι ανάμεσα στις σημαίες της Μογγολίας υπάρχουν κάποιες που θυμίζουν Ελλάδα, ειδικά αυτή με το διπλό έψιλον (), και “δείχνουν” τον Μέγα Αλέξανδρο. Η εκστρατεία του Διονύσου υπήρξε προγενέστερη της εκστρατείας του Μ. Αλεξάνδρου για την οποία εμείς δεν διαθέτουμε πολλά στοιχεία, επομένως “υπεύθυνος” για την διάδοση του συμβόλου είναι ο Μ. Αλέξανδρος.\nΠριν δούμε τις σημαίες να πούμε ότι η Μογγολία βρίθει ελληνικών συμβόλων. Ο μαίανδρος, που είναι χαρακτηριστικό σύμβολο της αρχαίας Ελλάδος, συναντάται συχνά στην χώρα. Ειδικά ο διπλός μαίανδρος, ο οποίος σχηματίζει και την σβάστικα, και υπάρχει ακόμη και στα μογγολικά διαβατήρια, υπάρχει σχεδόν παντού. Ακόμη και το επίσημο έμβλημα, ο θυρεός, της Μογγολίας είναι περικυκλωμένος με διπλό μαίανδρο.\nΟι δε απλοί Μογγόλοι νομάδες των στεπών κοσμούν μέχρι σήμερα τις σκηνές τους (Yurt), κυρίως, με μαίανδρο. Και όχι μόνο με μαίανδρο, αλλά και με ελληνικού τύπου σχέδια κυμάτων θαλάσσης την στιγμή που η Μογγολία δεν έχει θάλασσα, και ποιος ξέρει πόσοι Μογγόλοι είχαν δει παλιά θάλασσα στη ζωή τους.\nΕντύπωση προκαλεί και το κυανό χρώμα που χρησιμοποιούν οι νομάδες, όχι διότι είναι κυανό, όσο διότι εξοβελίζουν το κόκκινο που είναι το επίσημο χρώμα τους. Εξ’ άλλου η κόκκινη μηλιά εκεί είναι.\nΟ Μ. Αλέξανδρος πήγε στην Μογγολία ή Βόρεια Κίνα (μην βλέπετε πως είναι τα σημερινά σύνορα των χωρών) στην έρημο Τάκλα Μακάν και έκλεισε στα έγκατα της γης τους Γωγ και Μαγώγ (μαγ-εία) με τις χάλκινες πύλες. Αυτά τα γράφει πολύ παραστατικά και το Κοράνι. Στην Σούρα 18, δηλαδή στο Κεφάλαιο 18 του Κορανίου, που έχει τίτλο ελ-Κεχφ, και στους στίχους 83 έως και 97, περιγράφεται το γεγονός αυτό. Και εφόσον πήγε ο Μ. Αλέξανδρος εκεί και επιτέλεσε τέτοιο καλό, λογικό είναι οι εντόπιοι να υιοθέτησαν και τα σύμβολά του, μετά από τέτοιο κατόρθωμα.\nΕίναι καλές όλες αυτές οι πληροφορίες αλλά ας δούμε και τις σημαίες. Στην πρώτη, όπως φαίνονται στην φωτογραφία, τριγωνική σημαία υπάρχει σε κυανό φόντο το χρυσό διπλό ή δελφικό έψιλον καίτοι ο σερβοαμερικανός Eugene Ipavec, αυτός που δημοσίευσε τις σημαίες, θεωρεί ότι το σύμβολο είναι τόξο και βέλος. Δικαιολογείται, διότι δεν γνωρίζει προφανώς το διπλό έψιλον, από την στιγμή μάλιστα που δεν το γνωρίζουν οι περισσότεροι των Ελλήνων. Η πρώτη σημαία με το διπλό έψιλον είναι η πιο σημαντική.\nΗ δεύτερη τριγωνική σημαία, η οποία εικονίζει ένα χρυσό άλογο σε κυανό φόντο ας μη ληφθεί από πολλούς υπ’ όψιν, αλλά όταν ο Μ. Αλέξανδρος έκτισε πόλη προς τιμή του Βουκεφάλα, τι πιο φυσικό να τον εικονίζει και σε σημαία. Εδώ να πούμε ότι και οι μογγόλοι είναι διάσημοι για τα’ άλογά τους, και εξαιρετικοί ιππείς.\nΣτην τρίτη και τελευταία τριγωνική σημαία, εικονίζεται ένας χρυσός αετός. Ο αετός που ίπτατο πάντοτε επάνω από τον Μ. Αλέξανδρο. Στην τελευταία χολιγουντιανή ταινία για το Μ. Αλέξανδρο, μας το δείχνουν.\nΈνα άλλο στοιχείο που συνηγορεί ότι όλ’ αυτά έχουν ελληνικές ρίζες είναι και η παρακάτω φωτογραφία από παλιό χειρόγραφο του Αφγανιστάν.\nΣτην φωτογραφία βλέπουμε μογγόλους στρατιώτες με κόκκινη σημαία, να πολιορκούν το Πεκίνο, κρατώντας ασπίδες με τους δύο ηλίους «της Βεργίνας».\nΟι ήλιοι είναι δύο, όχι ένας! Κοιτάξτε καλά την χρυσή λάρνακα του Φιλίππου! Το σύμβολο εικονίζεται πεντακάθαρα και ο συμβολισμός είναι ολοφάνερος!\nΟ Ελληνισμός είχε και έχει τις ρίζες του παντού. Αυτό λέει η Ιστορία. Τα στοιχεία που υπάρχουν είναι πολλά, αλλά λιγοστά σε σχέση με όσα μας κρύβουν. Αλλά και μέσα απ’ αυτά τα λίγα στοιχεία, εξάγονται πολλά συμπεράσματα.\nΠροηγούμενο άρθροΛέει ότι Ανακάλυψε μία Εξωγήινη Πόλη στον Τιτάνα του Κρόνου\nΕπόμενο άρθροΟ Όμηρος Αποκαλύπτει από που Ήρθε η Γη και Ξαναγράφει την Ιστορία της\nΠΥΛΗ στη ΓΗ που ΟΔΗΓΕΙ στο ΑΣΤΡΟ ΒΕΓΑ ερευνούν ΡΩΣΟΙ και...\nΕξωγήινες κατασκευές στη σκοτεινή πλευρά Σελήνης;\nYonaguni. Η μεγαλύτερη ελληνική κατασκευή του 10.000 στον βυθό της Ιαπωνίας\nΚύματα ψυχών έρχονται στη Γη: Παιδιά που εργάζονται για αφύπνιση και...


Γυναίκα που καταδίωκε η αστυνομία μπήκε σε Drive Thru για φαγητό και συνελήφθη | LiFO\nΓυναίκα που καταδίωκε η αστυνομία μπήκε σε Drive Thru για φαγητό και συνελήφθη\n11.7.2021 | 11:23\nΜία άγρια καταδίωξη με αυτοκίνητα έληξε απρόσμενα, στις ΗΠΑ, όταν η γυναίκα που κυνηγούσαν αστυνομικοί μπήκε σε ένα drive thru για να παραγγείλει fast food και συνελήφθη.\nΤο πρωτοφανές περιστατικό συνέβη το πρωί της περασμένης Τρίτη στο Γουόρτσεστερ της Μασαχουσέτης, όταν η καταδιωκόμενη που είχε κλέψει ένα ξένο φορτηγάκι, μπήκε με το κλεμμένο όχημα σε McDonlads της περιοχής για να παραγγείλει κάποιο γεύμα. Όταν οι αστυνομικοί την πλησιάσαν προσπάθησε να διαφύγει, αλλά τράκαρε πάνω σε σκουπίδια και οι αξιωματικοί κατάφεραν να την βγάλουν από το όχημα και να την συλλάβουν.\nΌλα ξεκίνησαν ότι η αστυνομική υπηρεσία της περιοχής δέχθηκε μία κλήση για κλοπή αυτοκινήτου στο ανατολικό τμήμα της πόλης. Ο ιδιοκτήτης ενημέρωσε την αστυνομία πως το όχημα του διέθετε GPS και μπορούσε να δει την τοποθεσία του σε πραγματικό χρόνο. Στο μεσοδιάστημα, η 38χρονη δράστρια είχε ήδη τρακάρει μία ακόμη φορά με άλλο όχημα.\nΟι αστυνομικοί εντόπισαν γρήγορα το αυτοκίνητο με την Johanna Gardell στο τιμόνι. Ένας ένστολος ενεργοποίησε την σειρήνα, πλησίασε με το περιπολικό και βγήκε από το όχημα για να την προσεγγίσει, ακολουθώντας την προβλεπόμενη διαδικασία. Τότε η 38χρονη πάτησε γκάζι και διέφυγε, αναπτύσσοντας ταχύτητα στην οδό Main, παραβιάζοντας τους κόκκινους, φωτεινούς σηματοδότες.\nΑκολούθησε επεισοδιακή καταδίωξη με μία ακόμα σύγκρουση, καθώς η δράστρια έκανε μανούβρες όπισθεν για να ξεφύγει, χτυπώντας και έναν αστυνομικό. Τα περιπολικά την ακολούθησαν χωρίς να αναπτύξουν μεγάλη ταχύτητα για λόγους ασφαλείας στον οικιστικό ιστό και η Gardell μπήκε σε drive-thru των γειτονικών McDonald's επιχειρώντας να παραγγείλει φαγητό.\nΑστυνομικοί κατέφτασαν με δύο οχήματα κι εκείνη προσπαθώντας για μία ακόμα φορά να ξεφύγει, τράκαρε σε σκουπίδια στην αυλή των McDonald's. Οι ένστολοι τελικά κατάφεραν να την βγάλουν από το κλεμμένο αυτοκίνητό, με την ίδια να αντιστέκεται στη σύλληψη. Τώρα είναι αντιμέτωπη με πληθώρα κατηγοριών μεταξύ των οποίων εγκατάλειψη τραυματία στον δρόμο, επίθεση, κλοπή και διατάραξη της ησυχίας.\nΔιεθνή Στέλεχος ΠΟΥ: «Δεν υπάρχει λόγος» να αμφιβάλουμε ότι τα εμβόλια προστατεύουν από την Όμικρον


«Πάμε για μάχες σε ΟΑΚΑ-Βιτόρια»\nΚυριακή, 19 Ιανουαρίου 2014 05:12\nΟ Ματ Λοτζέσκι ήρθε το περασμένο καλοκαίρι στον Ολυμπιακό και πολλοί απόρησαν με την επιλογή των «ερυθρολεύκων» για τον αντικαταστάτη του Κώστα Παπανικολάου στη θέση «3» με έναν… άγνωστο παίκτη στο ευρύ κοινό. Ο 28χρονος άσος, όμως, φρόντισε με το «καλημέρα» να συστηθεί στον κόσμο και να διώξει σχετικά γρήγορα τις όποιες αμφιβολίες είχαν οι φίλοι του Θρύλου για την αξία του, αφού μέχρι στιγμής έχει εξελιχθεί σε λίρα-εκατό για τους Πρωταθλητές Ευρώπης.\nΤο RedGoal «συνέλαβε» τον 28χρονο φόργουορντ μετά το τέλος του αγώνα με τη Μπαρτσελόνα και τον «βομβάρδισε» με ερωτήσεις για τους δύσκολους αγώνες που ακολουθούν για τους Πειραιώτες με Παναθηναϊκό και Λαμποράλ Κούτσα και όχι μόνο. Αναλυτικά ο διάλογός μας με τον Ματ Λοτζέσκι...\n- Ματ, οι απουσίες των Έισι Λο και Μπρεντ Πέτγουεϊ έχουν επηρεάσει την ομάδα; Έχει παίξει ρόλο στη συνολική απόδοση του Ολυμπιακού ότι δεν αγωνίζονται;\n«Και οι δύο είναι πολύ καλοί και σημαντικοί παίκτες για το σύνολο και μας βοηθούσαν αρκετά. Στάθηκαν άτυχοι με τους τραυματισμούς τους, αυτό όμως δεν αποτελεί δικαιολογία για εμάς, γιατί παραμένουμε πολύ ικανοί για να ξεπεράσουμε τις απουσίες τους και να συνεχίσουμε να αγωνιζόμαστε σε υψηλά στάνταρ απόδοσης και να κερδίζουμε».\n- Ο Ολυμπιακός δεν έχει ξεκινήσει καλά στη φάση του ΤΟΡ16 της Euroleague, αφού σε τρεις αγώνες έχει απολογισμό 1-2 και στη συνέχεια παίζει σε μία «καυτή» έδρα όπως η «Φερνάντο Μπουέσα Αρίνα» της Λαμποράλ Κούτσα. Τί να περιμένουμε εκεί από την ομάδα;\n«Δεν θα είναι καθόλου εύκολο γιατί η Λαμποράλ έχει όντως μία πολύ δυνατή έδρα που δυσκολεύει κάθε αντίπαλο. Το κοινό είναι πολύ θερμό, όμως εμείς από την πλευρά μας έχουμε μεγάλο κίνητρο για τη νίκη. Θα παλέψουμε με όλες μας τις δυνάμεις και ελπίζω στο τέλος να είμαστε εμείς αυτοί που θα κερδίσουμε. Πρέπει να αναστρέψουμε την κατάσταση και για να το κάνουμε πρέπει να πάρουμε μεγάλες νίκες».\n- Έχετε μπροστά σας το παιχνίδι με τον Παναθηναϊκό για το πρωτάθλημα. Υπάρχει στο μυαλό σας η «εκδίκηση» για την ήττα στο Κύπελλο;\n«Είναι γνωστό ότι τα παιχνίδια με τον Παναθηναϊκό είναι ένας “πόλεμος”. Θα γίνει μία πραγματική μάχη. Εμείς θα πάμε εκεί για να παίξουμε το παιχνίδι μας, να επιβάλλουμε το ρυθμό μας και να κερδίσουμε. Αυτός είναι ο στόχος μας σε κάθε παιχνίδι κι αυτό θα προσπαθήσουμε να κάνουμε και στο ΟΑΚΑ. Δεν θα είναι εύκολο, όμως μας δίνει επιπλέον κίνητρο η ήττα στο κύπελλο και πιστεύω πως αυτό μπορεί να παίξει θετικά ρόλο στην απόδοσή μας».\n- Κόντρα στη Μπαρτσελόνα ο κόσμος γέμισε το γήπεδο, μήπως αυτό σας «φόρτωσε» με επιπλέον άγχος στην απόδοσή σας;\n«Ήταν μία εκπληκτική ατμόσφαιρα και τους ευχαριστούμε που ήρθαν να μας στηρίξουν. Δεν μας άγχωσαν, το αντίθετο μάλιστα. Μας έδωσαν ενέργεια και πάθος για να συνεχίσουμε να παλεύουμε να γυρίσουμε τον αγώνα, ακόμα κι όταν η Μπαρτσελόνα είχε πάρει διαφορά. Ήταν πραγματικά ο 6ος παίκτης μας και η παρουσία τους μόνο θετική είναι όποτε τους έχουμε στο πλευρό μας. Ελπίζω στα επόμενα παιχνίδια να τους ανταποδώσουμε την αγάπη που μας δείχνουν με μεγάλες νίκες».


Μεσοθεραπεία σώματος (Κυτταρίτιδα / Σύσφιξη) | Αντώνιος Χ. Τότης MD,PhD\nΑπαλλαγείτε από την κυτταρίτιδα και την όψη “φλοιού πορτοκαλιού” και αποκτήστε σφριγηλό και σφιχτό δέρμα με συνεδρίες μεσοθεραπείας με τα πλέον κατάλληλα κοκτέιλ μεσοθεραπείας\nΠρόκειται για μια ιατρική πράξη κατά την οποία εισάγονται στο δέρμα κοκτέιλ περισσοτέρων της 1 (συνήθως) ουσιών (Υαλουρονικό Οξύ, βιταμίνες, ιχνοστοιχεία).Ονομάζεται έτσι γιατί η εφαρμογή της γίνεται στον ενδιάμεσο ιστό ανάμεσα στην επιδερμίδα και το υποδόριο λίπος. Κάτι τέτοιο επιτυγχάνεται μόνο κατάλληλες σύριγγες και βελονίτσες , συνεπώς οι όροι «μη επεμβατική μεσοθεραπεία» και «μη ενέσιμη μεσοθεραπεία» δεν έχουν καμία σχέση με την πραγματική μεσοθεραπεία. ενώ το όποιο αποτέλεσμά τους είναι αισθητά υποδεέστερο εκείνου της ενέσιμης θεραπείας που γίνεται από Πλαστικό Χειρουργό.\nΠοιες οι κυριότερες ενδείξεις για μεσοθεραπεία στο σώμα;\nαφυδάτωση (ιδιαίτερα του ντεκολτέ και των χεριών)\nαπώλεια σφρηγιλότητας/χαλάρωση δέρματος\nΠώς γίνεται η εφαρμογη;\nΗ Μεσοθεραπεία όπως έχει ήδη τονιστεί είναι ενέσιμη θεραπεία.\nΑναλόγως του προβλήματος που θέλουμε να διορθώσουμε ενίουμε μικρή ποσότητα του κατάλληλου κοκτεϊλ (βιταμίνες, μέταλλα, αμινοξέα, ένζυμα, υαλουρονικό οξύ) στο μεσόδερμα με τη βοήθεια βελόνας.\nΑυτές οι πολύ μικρές δόσεις πραγματοποιούνται με πολύ λεπτές βελόνες (30-32 G). Οι βελόνες εισέρχονται στο δέρμα σε υπερβολικά κικρό βάθος (1-3 mm).\nΣε ποιες περιοχές του σώματος γίνεται;\nΗ διαδικασία της γήρανσης είναι ένα φαινόμενο που προσβάλει το δέρμα μας σαν σύνολο. Μπορούμε λοιπόν να εφαρμόσουμε την αντιγηραντική ασπίδα προστασίας που προσφέρει η μεσοθεραπεία και και σε άλλα σημεία του σώματος εκτός από το πρόσωπο όπως στο λαιμό, στα χέρια ή το ντεκολτέ. Σε ειδικές περιπτώσεις όπως τοπικό πάχος, κυτταρίτιδα, χαλάρωση στα πόδια ή στην κοιλιά μεσοθεραπεία εφαρμόζεται και σε αυτές τις περιοχές.\nΠόσο διαρκεί κάθε συνεδρία και κάθε πότε επαναλαμβάνονται;\nΗ εφαρμογή διαρκεί περίπου 20 με 30 λεπτά και εξαρτάται από την έκτασης της περιοχής του σώματος στο οποίο θα εφαρμοστεί.\nΚάθε άτομο είναι διαφορετικό και κάθε κατάσταση απαιτεί εξατομικευμένη αντιμετώπιση. Παρ’ όλα αυτά αν θέλαμε να θέσουμε έναν γενικό κανόνα η θεραπεία επαναλαμβάνεται ανά 7-10 ημέρες τους πρώτους 2 μήνες (συνολικά 4-6 εφαρμογές) και ύστερα ανά τρείς με τέσσερις μήνες περίπου ανάλογα με το πρόβλημα και το βαθμό του προβλήματος.\nΗ απάντηση ποικίλλει αναλόγως ένδειξης. Έτσι, π.χ. για αποκατάσταση της λάμψης του προσώπου αρκούν 3 συνεδρίες, ενώ για σύσφιξη ή κύτταρίτιδα μπορεί να χρειαστούν μέχρι και 12.\nΑυτό συμβαίνει γιατί αφενός οι βελόνες είναι σχεδιασμένες ειδικά για αυτό το σκοπό και είναι εξαιρετικά λεπτές και αφεταίρου διότι πριν από κάθε εφαρμογή επαλείφουμε το πρόσωπο με μια ειδική αναισθητική αλοιφή (XYLOCREAM, EMLA) για περίπου 40-50 λεπτά κάτι που επίσης βοηθά πολύ στο να μην πονά σχεδόν καθόλου το τσίμπημα από τη βελόνα. Mε αυτόν τον τρόπο η διαδικασία καθίσταται σχεδόν ανώδυνη.


ΑΝΩ ΑΚΡΙΑ - ΝΟΜΟΣ ΗΡΑΚΛΕΙΟΥ - Κρήτη πόλεις και χωριά\nHome Unlabelled ΑΝΩ ΑΚΡΙΑ - ΝΟΜΟΣ ΗΡΑΚΛΕΙΟΥ\nΚρητη πολεις και χωρια 4:54:00 μ.μ.\nΤα Άνω Άκρια είναι χωριό και ομώνυμο Δημοτικό διαμέρισμα του δήμου Κόφινα στην επαρχία Μονοφατσίου του νομού Ηρακλείου. Απέχει 40 χιλιόμετρα από το Ηράκλειο και βρίσκεται σε ημιορεινή έκταση στα υψώματα της βόρειας πλευράς της πεδιάδας της Μεσαράς. Στα ανατολικά του χωριού υπάρχει πηγή. Τα κυριότερα προϊόντα που παράγονται είναι λάδι, σταφίδα και κτηνοτροφικά φυτά. Στον οικισμό υπάρχει Δημοτικό Σχολείο\nΤόσο τα Άνω όσο και τα Κάτω Άκρια αναφέρονται σε παλιές βενετικές απογραφές. Στον Καστροφύλακα (Κ98) αναφέρονται ως Acrapano, με 160 κατοίκους και Acracato, με 154 κατοίκους.\nΣτη διάρκεια της Τουρκοκρατίας στα Άνω Άκρια κατοικούσαν Τούρκοι και υπήρχε τζαμί με ωραίο μιναρέ. Στη θέση του τελευταίου ανεγέρθηκε ο σημερινός ναός του χωριού.\nΌταν τα Άνω Άκρια έγιναν κοινότητα, υπήχθησαν σε αυτήν και το Τσιφούτ Καστέλλι, οι Ατσιπάδες και η Μουρνιά. Μαζί με τα Κάτω Άκρια αποτέλεσαν Δημοτικό διαμέρισμα με το Σχέδιο Καποδίστριας, το 1999.\nΚατά την Ενετοκρατία, οι Ατσιπάδες αναφέρονται με το όνομα Azupades de Acra και 48 κατοίκους, η Μουρνιά με το όνομα Murnea και 102 κατοίκους και το Καστέλλι ως Boniffacio proprio, με 56 κατοίκους το 158\nPosted by: Κρητη πολεις και χωρια �s 4:54:00 μ.μ.


May Day, SOS, Βοήθεια, Πολύ φτέρνισμα...\nαπό John Phoenix Τρι Ιουν 02, 2015 6:24 pm\nΕίμαι καινούριος στο γατόσπιτο, οπότε ας συστηθώ πρώτα.. Με λένε Γιάννη και είμαι 28 ετών (και 4 ημερών ).\nΚαι τώρα τα σοβαρά... Πριν 1 εβδομάδα μου ήρθε στη δουλειά η Μάγκυ, ενός μήνα περίπου γατάκι, ταλαιπωρημένο,γκρινιάρικο, πολύ ζωηρό και τίγκα στους ψύλλους. Δε μου πήγαινε η καρδιά να την αφήσω, οπότε πήγαμε στο γιατρό, καθαρίσαμε τους ψύλλους και ξεκινήσαμε αποπαρασίτωση. Όμως με το που ήρθαμε σπίτι άρχισαν τα όργανα... Τις πρώτες μέρες ήταν καλά, έτρωγε, πήγαινε στην άμμο της, ήταν όλο γλύκες... Σιγά σιγά όμως. το ένα της ματάκι έβγαλε τσίμπλες. Πολύ φτέρνισμα, τις τελευταίες σχεδόν 48 ώρες της έχει κοπεί η όρεξη, κοιμάται συνέχεια, πάει στην άμμο της και δε βγαίνει αμέσως μετά την ανάγκη της, γκρινιάζει και δεν είναι τόσο ζωηρή. Η γιατρός μας έδωσε μια κρέμα για το μάτι 1 φορά τη μέρα και μας είπε να πλενόμαστε με φυσιολογικό ορό. Σήμερα την ξαναπήγα, γιατί και το 2ο ματάκι αρχίζει να εμφανίζει τα ίδια συμπτώματα. Απ'ότι μας είπε δεν έχει πυρετό ή ακροαστικά και πολύ πιθανό να είναι κάποια αλλεργία, οπότε πρέπει να ψάξουμε να βρούμε τι είναι αυτό που την ενοχλεί. Δυστυχώς όμως το διαμέρισμα που μένω είναι πάρα πολύ μικρό, οπότε δεν υπάρχει δυνατότητα απομόνωσης, ώστε να ψάξουμε ένα προς ένα ότι αντικείμενα έρχονται σε επαφή μαζί της. Παρ'όλα αυτά, αφού την έπρηξα, μου έγραψε αντιβίωση, για την οποία καλό θα είναι λέει να περιμένω λίγες μέρες πριν της τη δώσω. Δεν είχα ποτέ πριν γατάκι, οπότε δεν έχω καθόλου εμπειρία και μου φαίνεται πως η γιατρός κάτι δε μας λέει καλά. Το πρώτο πράγμα που μου είπε ήταν "ξέρετε, δεν τα καταφέρνουν όλα τα γατάκια" Ε ΑΙΝΤΕ... Απ'αυτό ! Τότε τι παλεύουμε; Εδώ και 1 εβδομάδα που ακολουθούμε τις οδηγίες της, δεν υπάρχει καμιά σχεδόν βελτίωση, πέρα από το πρήξιμο στο ματάκι που υποχώρησε. Δεν πίνει τίποτα όλες αυτές τις μέρες και παλεύουμε με σύριγγες να πιει λίγο γάλα. Η γιατρός είπε πως ότι χρειάζεται από υγρά τα παίρνει από την κονσέρβα και πως δε χρειάζεται το γάλα. Τι να κάνω ;;;; ΒΟΗΘΕΙΑ !!!\nΈχει επεξεργασθεί από τον/την dgriman στις Τρι Ιουν 02, 2015 6:44 pm, 1 φορά (Λόγος της επεξεργασίας : Διόρθωση τίτλου για να είναι πιο σαφές το πρόβλημα.)\nΑπ: May Day, SOS, Βοήθεια, Πολύ φτέρνισμα...\nαπό Smokys Τρι Ιουν 02, 2015 6:42 pm\nΚαλώς μας ήρθες Γιάννη,\nΑπό τα συμπτώματα που λες, και χωρίς να είμαι γιατρός, εμένα μου μοιάζει με ρινοτραχείτιδα, και αντιμετωπίζεται με αντιβίωση κανονικά, σε αυτή τη περίπτωση τα μάτια τα πλένουμε μόνο με φυσιολογικό ορό πάνω σε λίγο βαμβάκι, με απαλές κινήσεις.\nΑν θέλεις να διαβάσεις εδώ για πιο πολλές πληροφορίες https://www.gatospito.com/html-h106.htm\nΠεραστικά της και πάλι καλώς μας ήρθες !!!\nΠέρνα και από εδώ να της ανοίξεις το δικό της θέμα και να μας την συστήσεις κανονικά.\nαπό joyinthesky Τρι Ιουν 02, 2015 7:37 pm\ndgriman έγραψε: Καλώς μας ήρθες Γιάννη,\nΚ εγώ αυτό ήταν το πρώτο που σκέφτηκα!!!! Είναι πολύ σύνηθες στα αδέσποτα από όσο ξέρω.. (ή μήπως και χλαμυδίωση? http://www.icatcare.org/advice/cat-health/chlamydophila-felis-infection-feline-chlamydophilosis) Ό,τι και αν είναι δεν φαίνεται για αλλεργία..Πάστα για ενδοπαράσιτα δώσατε;\nΑυτό που έχετε να κάνετε είναι να αλλάξετε γιατρό άμεσα...\nΈχει επεξεργασθεί από τον/την joyinthesky στις Τρι Ιουν 02, 2015 7:43 pm, 1 φορά\nαπό kouix Τρι Ιουν 02, 2015 7:40 pm\nΚαλωσήρθες Γιαννη και γατάκι του Γιάννη!!\nΣυμφωνώ με τον Δημητρη (dgriman) σ' αυτα που σου ειπε.\nΚαι εχω να προσθέσω ΜΟΝΟ το εξης:\n-Εγω, οταν ακουσα για "δευτερη" φορα απο τον κτηνιατρο που παρακολουθούσε τα σκυλακια μου (μεχρι τοτε) την εκφραση: "1 στα 3 γατακια τα καταφερνουν να επιζήσουν" ....\nαπό nen Τρι Ιουν 02, 2015 7:46 pm\nJohn Phoenix έγραψε: Δεν είχα ποτέ πριν γατάκι, οπότε δεν έχω καθόλου εμπειρία και μου φαίνεται πως η γιατρός κάτι δε μας λέει καλά. Το πρώτο πράγμα που μου είπε ήταν "ξέρετε, δεν τα καταφέρνουν όλα τα γατάκια" Ε ΑΙΝΤΕ... Απ'αυτό ! Τότε τι παλεύουμε;\nΓια κάθε ενδεχόμενο, αν έχετε τη δυνατότητα, πάρτε και μία δεύτερη γνώμη από άλλον γιατρό. Να σας πει και αν χρειάζεται αντιβίωση και πότε μπορεί να κάνει εμβόλιο για ρινοτραχείτιδα, σε περίπτωση που δεν είναι αλλεργία.\nΑν είναι αλλεργία κοιτάξτε πρώτα μην φταίει κάτι στην τροφή της\nαπό Smokys Τρι Ιουν 02, 2015 8:30 pm\nJohn Phoenix έγραψε: Καλησπέρα γατοπαρέα!\nΗ γιατρός είπε πως ότι χρειάζεται από υγρά τα παίρνει από την κονσέρβα και πως δε χρειάζεται το γάλα. Τι να κάνω ;;;; ΒΟΗΘΕΙΑ !!!\nkouix έγραψε: Καλωσήρθες Γιαννη και γατάκι του Γιάννη!!\nΕγω θα μείνω σε αυτό που λέει, και απορώ πως το λέει, όταν είναι γνωστό τι παθαίνει γάτα που δεν πίνει νερό !!!!\nΑν θέλεις βάλε μας μια φωτογραφία της μικρής σου να τη δούμε, σαν μέγεθος πόση είναι και πως είναι τα ματάκια της.\nεπίσης το γάλα που της δίνεται πρέπει να είναι ειδικό γάλα για γατάκια.\nΠάντως μου κάνει εντύπωση τόσο μικρό με τέτοια θέματα, και σκέφτομαι μήπως είναι πιο μεγάλό σε ηλικία. Αν όντως είναι μόνο 1 μήνα, το θέμα εμβόλιο και αντιβίωση είναι δύσκολα. Και θα σου πρότεινα και εγώ να το πας να το δεί και άλλος γιατρός. Αν δεν γνωρίζεις κάποιον άλλον, και με κάθε επιφύλαξη, θέλεις να σε βοηθήσουν να βρείς, τότε μπορείς να πεις τη περιοχή που μένεις, και αν κάποιο από τα μέλη γνωρίζει κάποιον δοκιμασμένο γιατρό κοντά σου, να στον πει με pm.\nΔεν χρειάζεται να αναφέρεις ακριβώς που μένεις, και ειδικά να μην πεις που το έχεις πάει μέχρι τώρα, ούτε να "φωτογραφήσεις" τον Γιατρό.\nαπό John Phoenix Τετ Ιουν 03, 2015 6:33 pm\nΕυχαριστώ παιδιά, για όλες τις πληροφορίες! Η μικρή μας Μάγκυ (τι αγενής που είμαι, δεν τη σύστησα! - Θα κάνω ένα ποστ με όλες τις λεπτομέρειες στη γνωριμία αργότερα) σήμερα θα πάει σε άλλο γιατρό. Θα σας πω περισσότερα όταν βρω λίγο χρόνο. Απόψε ή αύριο το μεσημεράκι πιθανότατα. Σήμερα ξύπνησε λίγο καλύτερα, βοήθησε μάλλον η θερμοφόρα που κοιμήθηκε αγκαλιά μαζί της χθες... Έφαγε (ελάχιστα, αλλά από τη χτεσινή "μάχη της σύριγγας" σίγουρα καλύτερα είναι), είναι πιο δραστήρια, τα ματάκια της είναι και τα δύο ανοιχτά (λίγο "κινεζί" παρ'όλα αυτά), στην άμμο της δεν έκατσε σχεδόν καθόλου αφού έκανε την ανάγκη της και γκρινιάζει λιγότερο. Φαίνεται πως η διάθεσή της είχε μια μικρή άνοδο σήμερα. Ελπίζω ο γιατρούλης μας σήμερα να έχει όσο το δυνατόν καλύτερα πράγματα να μας πει. Είναι λίγο παραπάνω από 1 μήνα, γι'αυτό και δεν κάναμε εμβόλια ακόμα. Υποτίθεται πως θα τα κάναμε μετά τη θεραπεία για τα ματάκια της, αλλά... Τέλος πάντων...\nαπό Gatoplikti Τετ Ιουν 03, 2015 6:49 pm\nΚαλωε ήρθες !!\nΤα εμβολια πολυ καλά θα κάνετε να τα κάνετε αφού αναρρώσει πλήρως γιατι θα την ριξουν την Μάγκυ.\nΤο προβλημα μοιάζει με ρινοτραχειτιδα και αυτη ειναι η θεραπεια που πρέπει να κάνετε, δεν ξέρω μήπως χρειάζεστε καποιοα πιο ειδικη αντιβιωση απο αυτη που παιρνει. Ο γιατρος θα σας κατατοπισει. Γενικοτερα δεν ειναι μια κατάσταση οπου θεραπεύεται πάρα πολύ γρήγορα θέλει το χρονο της.\nΕφοσον δεν έχει η Μαγκυ πυρετο και ακροαστικα τοτε η κατάσταση δεν ειναι πολύ προχωρημένη!!


healthreportaz.gr » Βασίλης Κικίλιας: Ο κορωνοϊός ουσιαστικά μας αφορά όλους\n03 Νοέμβριος 2020 23:26\nΣε συνέντευξή του ο υπουργός Υγείας Βασίλης Κικίλιας υποστήριξε πως τα δεδομένα για την Αττική μπορεί να αλλάξουν από στιγμή σε στιγμή με αποτέλεσμα προ μιας ραγδαίας εξάπλωσης του ιού να μην υπάρξει στιγμή που η Κυβέρνηση θα διστάσει να πάρει νέες αποφάσεις προκειμένου να προστατέψει την ανθρώπινη υγεία και τη Δημόσια Υγεία.\n“Εάν βλέπουμε να αλλάζουν ραγδαία τα επιδημιολογικά δεδομένα, εάν συνεχιστεί αυτή η τάση που βλέπω τις τελευταίες ημέρες, με τις υπερπολλαπλάσιες κατειλημμένες ΜΕΘ-COVID και την αύξηση του ρυθμού των κρουσμάτων, τότε ναι, βεβαίως θα παρθούν και άλλα μέτρα και στην Αττική» ανέφερε χαρακτηριστικά μιλώντας στο κεντρικό δελτίο ειδήσεων του τηλεοπτικού σταθμού STAR.\nΟ Υπουργός Υγείας δήλωσε πως αυτός ο χειμώνας θα είναι ένας δύσκολος χειμώνας για όλη την Ευρώπη και τόνισε πως πρέπει να καταλάβουμε ποια είναι η πραγματικότητα την οποία ζούμε σε μία πανδημία.\nΑναφέρθηκε στο παράδειγμα του Βελγίου: «Σήμερα το Βέλγιο, στο οποίο έχουν καταρρεύσει τα νοσοκομεία και οι εντατικές, στέλνει όσα περιστατικά μπορεί στη Γερμανία και οι γιατροί νοσηλεύουν ενώ είναι θετικοί στην COVID. Η Ολλανδία το ίδιο. Η Γαλλία έχει 50.000 κρούσματα την ημέρα. Η Αγγλία έχει να δηλώσει rapid test και να κάνει test από την 28η Οκτωβρίου. Η καγκελάριος Μέρκελ βγήκε η ίδια δύο φορές σε διάγγελμα εντός 3 ημερών. Βλέπετε ότι η μία χώρα πίσω από την άλλη πηγαίνουν σε lockdown πλέον. Θα είναι ένας δύσκολος χειμώνας για την Ευρώπη», καταλήγοντας πως πρέπει όλοι να συναισθανθούν την κρισιμότητα των στιγμών και να πράξουν ανάλογα.\nΟ υπουργός Υγείας τόνισε επίσης την ανάγκη να στηριχθεί το Ε.Σ.Υ. με τη συμπεριφορά μας, επισημαίνοντας: «Η πίεση που δέχονται οι Μονάδες Εντατικής Θεραπείας και οι Μονάδες Αυξημένης Φροντίδας πλέον στην Ελλάδα είναι πολύ μεγάλη και με ευσυνειδησία, αυταπάρνηση και ηρωισμό οι γιατροί μας, οι νοσηλευτές, το παραϊατρικό προσωπικό επιτελούν ένα εξαιρετικό έργο και κάνουν το καθήκον τους. Για αυτό και λέω ξανά και ξανά ότι πρέπει να τους στηρίξουμε, να τους βοηθήσουμε και πρέπει με τη συμπεριφορά μας και τον τρόπο μας να μην επιβαρύνουμε ακόμα παραπάνω το Εθνικό Σύστημα Υγείας. Προφανώς υπάρχουν ακόμα εφεδρείες. Βεβαίως υπάρχουν Υγειονομικές Περιφέρειες οι οποίες πιέζονται λιγότερο αυτή τη στιγμή απ’ ότι, για παράδειγμα, η Θεσσαλονίκη. Όμως, βλέπετε ότι η κατάσταση βαίνει επιδεινούμενη και αυτό είναι κάτι το οποίο θα πρέπει να αναλογιστούν όλοι».


To Passive Wi-Fi είναι ενεργειακά αποδοτικό | Pestaola\nby Nikos Kaimakamis • On 25-02-2016 • AT 2:39 pm • ΚΑΝΕΝΑ ΣΧΟΛΙΟ\nΟι ενεργειακές ανάγκες του Passive Wi-Fi είναι σημαντικά χαμηλότερες από εκείνες που απαιτεί η ασύρματη δικτύωση σήμερα.\nΤο Passive Wi-Fi είναι ένα πρότυπο ασύρματης δικτύωσης που έχει αναπτύξει το Πανεπιστήμιο της Ουάσινγκτον, το οποίο μοιάζει να συνδυάζει τις δυνατότητες δικτύωσης του Wi-Fi με την χαμηλή κατανάλωση που έχει σε ενέργεια το Bluetooth.\nΜπορεί το πρότυπο αυτό να μην είναι το ενδεικνυόμενο για τη σύνδεση στο Internet ενός υπολογιστή, αλλά πρόκειται για μια καλή λύση για το Internet of Things, προκειμένου να μπορούν να είναι μόνιμα online οι διάφορες μικρότερες συσκευές που το υποστηρίζουν.\nΑξίζει να σημειωθεί ότι η διάταξη των ερευνητών του Πανεπιστημίου της Ουάσινγκτον είναι έως και κατά 10.000 φορές πιο ενεργειακά αποδοτική από τις συμβατικές μεθόδους που χρησιμοποιούνται σήμερα. Σε σχέση με ενεργειακά αποδοτικές λύσεις όπως είναι το Bluetooth ή το Zigbee, το Passive Wi-Fi είναι κατά 1000 φορές πιο οικονομικό σε ενεργειακές απαιτήσεις.\nΟι ταχύτητες που μπορεί να υποστηρίζει το Passive Wi-Fi φτάνουν τα 11 megabits το δευτερόλεπτο, κατώτερες σε σχέση με το Wi-Fi, αλλά ανώτερες σε σχέση με το Bluetooth. Με το Passive Wi-Fi αντικαθίστανται τα αναλογικά μέρη του εξοπλισμού ασύρματης δικτύωσης με σκοπό την μείωση της κατανάλωσης ενέργειας.


«Μυστικά» και «Ζωή»: δείτε απόψε 6 Ιανουαρίου | Media - Ειδήσεις NewsIt.gr\n«Μυστικά» και «Ζωή»: δείτε απόψε 6 Ιανουαρίου\nΤελευταία ενημέρωση: 06.01.2011 | 13:20\nΠρώτη δημοσίευση: 06.01.2011 | 13:20 Τι θα γίνει απόψε στις αγαπημένες σας σειρές\nΗ Αντιγόνη σοκάρει τη Νταίζη όταν της αποκαλύπτει ότι ήξερε πως πήγε να την δηλητηριάσει. Της ανακοινώνει ότι αποκλήρωσε το Στέφανο και την ίδια και ότι φεύγει από τη χώρα. Η Νόρα συμπαραστέκεται στο Λουκά και τον συμβουλεύει να ξεχάσει το παρελθόν και να ασχοληθούν με το μέλλον και με το παιδί τους. Η Εριέττα ενημερώνει το Στέφανο ότι θέλει να αποσυρθεί από την αναζήτηση των διαμαντιών. Ο Στέφανος την πείθει να παραμείνει στην υπόθεση, αφού έχουν έρθει στο φως νέα στοιχεία.\nΟ Λευτέρης και η Εύα δένονται όλο και περισσότερο. Η παρέα συγκεντρώνεται στην κατασκήνωση, για να γιορτάσει τα Θεοφάνεια. Αυτή η σύναξη καταλήγει σε έναν ακόμα τουρτοπόλεμο. Την ώρα που η Αντιγόνη ετοιμάζεται να φύγει για το εξωτερικό, την επισκέπτεται ο Πέτρος. Της ανακοινώνει ότι ο εισαγγελέας έκανε έφεση κατά της αθωωτικής απόφασης και ότι της απαγορεύτηκε η έξοδος από τη χώρα.\nH Στυλιανή είναι έτοιμη να αφήσει το Στέφανο και τον Αλέξη να δουν τα έγγραφα στο ορφανοτροφείο. Το τηλεφώνημα της Ξένιας όμως, την κάνει να αλλάξει γνώμη και βάζει τέλος στις ελπίδες του Στέφανου. Η Νάνσυ προσπαθεί να κάνει την Ελπίδα καχύποπτη απέναντι στο Χάρη.\nΗ Ντορίτα προσπαθεί να συνέλθει από το σοκ που της προκάλεσε η συνάντηση με τον πατέρα της. Η Έλενα μαλώνει με το Φάνη, που αντέδρασε τόσο άσχημα για τη σχέση της με τον Τζώρτζη.


[Τέλος-Αποστολή] Εφιάλτης στην Κουζίνα - Σελίδα 2\n[Τέλος-Αποστολή] Εφιάλτης στην Κουζίνα\nLocation : Θεσ/νίκη\nΘέμα: Απ: [Τέλος-Αποστολή] Εφιάλτης στην Κουζίνα Τετ Σεπ 26, 2012 11:33 am\n"Όχι... Θα... Θα το κάνω..." ξεροκατάπιε σηκώνοντας το πιγούνι του άνδρα προς πάνω. "Ένας De Heart δεν θα άφηνε αβοήθητο κάποιον που έχει ανάγκη!" δήλωσε και προσέφερε τις πρώτες βοήθειες κλείνοντας τα μάτια.\n"Μήπως θέλεις και ατμόσφαιρα;" ρώτησα σοβαρά.\n"Αντί να με περιγελάς, βοήθα!"\nΑκολούθησα τις οδηγίες του και ο άνδρας, παρά την καθυστέρηση, άρχισε να αναπνέει και πάλι. Αν είχε εφτά ζωές, σίγουρα είχε ξοδέψει δύο-τρεις για να μείνει ζωντανός. Μετά από αυτό, ο Desi άρχισε να του τρίβει τα άκρα με την κουβέρτα, προσπαθώντας να τον ζεστάνει όσο πιο γρήγορα γίνεται. Θα μπορούσαμε να τον μεταφέρουμε σε ένα δωμάτιο, αλλά με τον κόσμο που υπήρχε στο μαγαζί εκείνη την ημέρα, θα ήταν περίεργο να μην να πρόσεχε κάποιος και γι' αυτό, χωρίς καν να το συζητήσουμε, δεν το επιχειρήσαμε καν.\nΠαρακολουθούσα τον Desi, όσο προσπαθούσε να επαναφέρει τον άνδρα στις αισθήσεις του, ενώ τα γέλια και η μουσική δεν έλεγαν να κοπάσουν. Ήξερα πώς ήταν δυνατόν να γνωρίζουν τι συνέβαινε εκείνη την ώρα στο πίσω μέρος ενός πλωτού μαγαζιού, αλλά δεν έπαυε να είναι ενοχλητικό, αν όχι εκνευριστικό. Ακόμα και καταμεσής του ωκεανού, πλούσιοι χορεύανε, τρώγανε και διασκεδάζανε, όσο άλλοι παλεύανε και υποφέρανε από αρρώστια, φτώχεια και αδικίες, μα στην πραγματικότητα ούτε και αυτό ήταν σωστό. Η αλήθεια ήταν πως δεν γνώριζα την ταυτότητα αυτού του άνδρα, και η πιθανότητες να είναι ένας φτωχός που δεν τον αγαπούσε η μοίρα του, ήταν όσες θα ήταν να είναι δολοφόνος, ή κάποιος πλούσιος που είχε ναυαγήσει, αλλά ήταν βολικό να σκέφτομαι έτσι, τουλάχιστον εκείνη την ώρα, μιας και οι φθηνές φιλοσοφίες ήταν πάντα ένας τρόπος διαφυγής.\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 6:59 am\n"Shin! Έι, Shin!"\n"Ε; Τι;" ρώτησα ξαφνιασμένος.\n"Θα σταματήσεις να κοιτάς το κενό; Ετοίμασέ του κάτι ζεστό."\n"Εμένα ρωτάς; Εσύ είσαι μάγειρας. Νομίζω πως μια ζεστή σοκολάτα θα ήταν ό,τι πρέπει, αλλά..."\n"Με δουλεύεις; Μετά το σημερινό, αν βάλω χέρι στη σοκολάτα, θα με σκοτώσει ο Zeff!"\n"Εσύ είσαι μάγειρας, σκέψου κάτι."\n"Νομίζω πως λίγο νερό με ζάχαρη είναι ό,τι πρέπει γι' αυτές τις περιπτώσεις λόγω της γλυκόζης, είχα διαβάσει σε μια υποσημείωση ότι ο οργανισμός την απορροφά πιο εύκολα γιατί είναι πιο παχύς υδατάνθρακας."\n"Αυτό κι αν είναι έκπληξη. Οι γνώσεις σου είναι ελάχιστες και να μην είσαι ιδιαίτερα έξυπνος αλλά μου κάνει εντύπωση που γνωρίζεις μερικά χρήσιμα πράγματα όταν αυτά συσχετίζονται με τη μαγειρική."\n"Θέλεις να σε βαρέσω;" τον ρώτησα υψώνοντας τη γροθιά μου.\n"Εγώ το είπα για κοπλιμέντο!"\n"Κάπου έχεις χάσει την έννοια," αναστέναξα και του γύρισα την πλάτη. "Δεν πέρασα τόσους μήνες στο σπίτι του γιατρού Cromwell χωρίς να μάθω κάτι," τον πληροφόρησα πριν μπω μέσα στην κουζίνα.\nΉταν λες και έμπαινα σε άλλον τόσο, οι μάγειρες περνούσαν σαν σίφουνες από μπροστά μου ετοιμάζοντας τα πιάτα και σερβίροντας τις σωστές ποσότητες προσπαθώντας ταυτόχρονα να τα κάνουν όσο πιο ευπαρουσίαστα γίνεται. Ο Zeff προχωρούσε ανάμεσά τους και δοκίμαζε μια ιδέα από κάθε πιάτο για να διαπιστώσει αν πράγματι ήταν μαγειρεμένο σωστά. Κινήθηκα πλαγιαστά σαν το καβούρι, προσπαθώντας να μην μπω στο οπτικό του πεδίο και άρπαξα ένα ποτήρι από αυτά που είχαν πλύνει νωρίτερα, το γέμισα στα γρήγορα νερό και βούτηξα μερικές πρέζες ζάχαρη από μερικά μπολάκια που ήταν έτοιμα για την παρασκευή φρέσκων γλυκών, το ανακάτεψα με το δάχτυλό μου και επέστρεψα με τον ίδιο τρόπο στην πόρτα.\n"Πού νομίζεις ότι πηγαίνεις;" με σταμάτησε ο Zeff λίγο πριν βγω.\n"Εεε... Έξω;" ρώτησα νευρικά πασάροντας το ποτήρι διακριτικά στον Desi που στεκόταν δίπλα στην πόρτα.\n"Χρειάζομαι άτομο για την λάντζα, ποιος σου είπε ότι μπορείς να τεμπελάζεις εδώ κι εκεί; Ετοιμάσου να αναλάβεις την επόμενη παρτίδα. Και πες και στον φίλο σου ότι η βάρδιά του θα αρχίσει σύντομα."\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 7:27 am\n"Ναι, έρχομαι... τώρα," έριξα μια κλεφτή ματιά στον Desi και μπήκα μέσα.\nΤα πιάτα που με περίμεναν ήταν σωρός, θα έλεγε κανείς ότι τόσα που ήταν θα ζημίωναν το μαγαζί με τόσο απορρυπαντικό πιάτων που χρειαζόταν, γι' αυτό και το Baratie προμηθευόταν μεγάλες ποσότητες Gairy που συμφέρει. Με μια σταγόνα, μπορούσες να πλύνεις μέχρι και 100 πιάτα! Ήταν πραγματικά εκπληκτικό! Και κρατούσε και τα χέρια μου απαλά και μεταξένια! Για να μην μιλήσω για το υπέροχο άτομο που μου προκαλούσε ευφορία.\n"Shin!" ψιθύρισε ο Desi διακόπτοντας την υπέροχη εμπειρία μου.\n"Τι θέλεις; Δεν βλέπεις ότι έχω δουλειά;" ρώτησα εκνευρισμένος με τα χέρια μου γεμάτα σαπουνάδες.\n"Ήρθε η ώρα για τη βάρδια μου," με ενημέρωσε κοιτώντας γύρω του. "Ανέκτησε τις αισθήσεις του για μια στιγμή. Ίσα-ίσα που πρόλαβα να του δώσω να πιει λίγο νερό με ζάχαρη. Έπεσε μετά από λίγο για ύπνο. Τα είχε χαμένα και ήταν εξουθενωμένος."\n"Τι ήθελες να κάνει; Να σηκωθεί να χορέψει κλακέτες;"\n"Γιατί να ήθελε να το κάνει αυτό;"\n"Πού τον έχεις τώρα;"\n"Στην αποθήκη με τις σκούπες."\n"Πας καλά, ρε;" τον κλότσησα απηυδησμένος μιας και τα χέρια μου ήταν πιασμένα. "Εκεί βρήκες να τον βάλεις;"\n"Θα μου λερώσεις τα ρούχα! Τι ήθελες να κάνω; Πού αλλού να τον έβαζα για να μην τον δουν;"\n"Θα σου έλεγα τώρα!"\n"Πάω. Με καλεί το καθήκον και οι δημόσιες σχέσεις του μαγαζιού."\n"Ποιο καθήκον, ρε; Σερβιτόρος είσαι."\n"Είμαι ο υπεύθυνος δημοσίων σχέσεων! Τα υπόλοιπα συμπεριλαμβάνονται στο σέρβις."\n"Καλά, ό,τι πεις. Θα τον κοιτάξω εγώ αργότερα, όταν τελειώσω από εδώ."\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 9:02 am\nΔεν περίμενα όμως ότι ο αντικαταστάτης μου θα ερχότανε ώρες αργότερα, όταν πλέον δεν ένιωθα σχεδόν τα χέρια μου από τον αριθμό των πιάτων που είχα πλύνει. Η βάρδια του Desi είχε τελειώσει νωρίτερα από τη δικιά μου, πράγμα που με έκανε να αναρωτιέμαι τι στον καλό τον θέλανε να κάνει. Σκούπισα τα χέρια μου και τον ακολούθησα έξω, ενώ κοιτούσαμε γύρω μας για να δούμε αν μας παρακολουθεί κανείς.\n"Λες να έχει συνέλθει μέχρι τώρα;"\n"Πιθανόν," είπε ο Desi και ανοίξαμε την πόρτα της αποθήκης.\nΚαι, ναι, πράγματι είχε συνέλθει, και μάλιστα ήταν καλυμμένος με σκούπες, σφουγγαρίστρες και κουβάδες και προσπαθούσε να ελευθερωθεί από το βάρος που είχε πέσει επάνω του. Βλέποντας πως κάποιος άνοιξε την πόρτα, άπλωσε ξεψυχισμένα το χέρι του ως έκλυση για βοήθεια.\n"Ηλίθιε! Σου είπα πως δεν έπρεπε να τον βάλεις στην αποθήκη!"\n"Να τον κουβαλούσες εσύ," είπε ο Desi τινάζοντας το μαλλί του.\n"Βο... ή... θει... α..." ψέλλισε.\n"Σκάσε κι εσύ, από την ώρα που σε είδα όλο βοήθεια χρειάζεσαι!"\n"Εγώ δεν πιάνω τις σκούπες."\n"Γιατί, θα σπάσεις κανένα νύχι;"\n"Μπορεί να λερωθώ."\n"Βο... ήθει... α..."\nΧτύπησα τα δόντια με τη γλώσσα μου ενοχλημένος και σήκωσα τα πράγματα που είχαν πέσει επάνω του και λίγη ώρα αργότερα καθόμασταν γύρω από ένα γκαζάκι, σε μια γωνιά του πλοίου, ενώ ο άνδρας ήταν κουκουλωμένος με την κουβέρτα του και έπινε ένα ζεστό ρόφημα. Το βράδυ είχε πέσει για τα καλά και οι πελάτες είχαν αρχίσει να επιστρέφουν στα σκάφη τους. Η κίνηση στη κουζίνα είχε χαμηλώσει και οι μάγειρες πια καθαρίζανε μόνο τα πιάτα που είχαν επιστρέψει μετά το γλυκό. Κάνοντας μια έφοδο στην κουζίνα, κατάφερα να σουφρώσω μερικά υλικά, χωρίς να βλέπω ούτε και εγώ ο ίδιος τι διάλεγα, ενώ δεν παρέλειψα να πάρω και μερικά κόκαλα με μπόλικο κρέας, που ήταν λες και δεν τα είχαν αγγίξει σχεδόν. Τι στο καλό τρώγανε αυτοί οι άνθρωποι;\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 10:09 am\nΟ νεαρός έτρεμε ακόμα μέσα στην κουβέρτα του, ενώ τα καστανά, σπαστά του μαλλιά, καλούσαν στο μέτωπό του και ο ίδιος μύριζε αλμύρα από πάνω ως κάτω. Όπως μας είπε, το όνομά του ήταν Bui και είχε ναυαγήσει στα ανοιχτά ενώ ταξίδευε με το πλοίο του προς το νησί Mirror Ball όπου θα παρευρισκότανε σε ένα χορό μαζί με άλλους επίτιμους καλεσμένους. Πέσανε όμως πάνω σε καταιγίδα, το πλοίο τους χτύπησε σε κάτι άγνωστο και ο ίδιος παρασύρθηκε από το κύματα. Είχε κρατηθεί με νύχια και με δόντια πάνω στη σανίδα που βρέθηκε μπροστά του από τα συντρίμμια και δεν γνώριζε τι είχαν απογίνει οι υπόλοιποι, καθώς το τελευταίο που θυμόταν από την τραγωδία, ήταν μέλη του πληρώματος να καταπίνονται από τα κύματα. Οι γονείς του τον περίμεναν στο νησί και μας διαβεβαίωνε πως θα δεχόμασταν γερή αμοιβή αν τον παραδίδαμε σε αυτούς ασφαλή.\n"Μπορείς να αρχίσεις να σκέφτεσαι από αύριο την επιστροφή σου. Τώρα θα ήταν καλύτερο να φας κάτι," είπα ενώ μάζευα το κρέας που είχε απομείνει γύρω από τα κόκαλα.\n"Τι; Το φαγωμένο να θα φάμε;" ρώτησε με ανοιχτό το στόμα.\n"Προτιμάς να σε πετάξω στη θάλασσα ξανά να γίνεις εσύ φαγητό;" ρώτησα κουνώντας του το κόκαλο.\n"Όπως και να το κάνουμε, η ιδέα δεν είναι και τόσο ελκυστική," είπε ο Desi.\n"Κατάλαβα," είπα ακουμπώντας τα χέρια μου στα γόνατά μου. "Τα πλουσιόπαιδα δεν κάνουν μαμ αν δεν έχουν χαβιάρι. Αφήστε με να κάνω τη δουλειά μου και κοιτάξτε και εσύ τη δική σας," είπα και μετέφερα πιο εκεί τα πράγματά μου.\nΣτρώθηκα λίγο πιο εκεί και έξυσα το κεφάλι μου προσπαθώντας να σκεφτώ πώς θα τους έκανα να φάνε αυτό το κρέας που τόσο υποτιμούσαν. Κοίταξα τα υλικά που είχα σουφρώσει στην τύχη και από μπολ και ράφια, έφερα την τσάντα μου και βλέποντας τι ξηρά υλικά είχαν απομείνει μέσα της, άρχισα το μαγείρεμα. Λίγη ώρα αργότερα, τους σέρβιρα μερικές κροκέτες με κόκκινη σάλτα από τις ντομάτες που είχα πάρει από την κουζίνα νωρίτερα, κους-κους και μερικά βραστά λαχανικά.\nΤα φάγανε με όρεξη, ενώ συζητούσαμε για τη διάσωση του Bui. Αφού φάγανε το πρόχειρο μενού, αφήσανε τα πιάτα τους τρίβοντας την κοιλιά τους ευχαριστημένοι. Εγώ καθόμουν λίγο πιο εκεί, με την πλάτη μου ακουμπισμένη στον τοίχο παίζοντας με μια οδοντογλυφίδα που είχα ανάμεσα στα δόντια μου.\n"Χόρτασα," είπε ο Desi.\n"Desi, πάλι δεν έφαγες τα λαχανικά σου; Πόσες φορές σου έχω πει ότι δεν είσαι μωρό πια;" ρώτησα.\n"Δεν μου αρέσει το μπρόκολο!"\n"Μα αυτές οι κροκέτες ήταν πεντανόστιμες, ήταν καλύτερες από αυτές που είχαμε σπίτι," είπε ο Bui χορτάτος πια. "Με τι τις έκανες;"\n"Ε;" τον κοίταξα απορημένος. "Τι θες να πεις; Έγιναν με το κρέας που είδατε πριν λίγο."\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 10:44 am\n"Θες να πεις πως..." κοίταξε εμβρόντητος το πιάτο του.\n"Τι περίμενες; Μπορεί αυτό να είναι το Baratie, αλλά θα έπρεπε να είσαι ευγνώμον που κατάφερες να δοκιμάσεις μέχρι και τα αποφάγια αυτών που τρώνε εδώ ενώ δεν έχεις λεφτά."\n"Δεν το πιστεύω, ολόκληρος Desi De Hearts, να τρώω αποφάγια πίσω από την κουζίνα ενός πλοίου," κλάφτηκε ο Desi κρύβοντας το πρόσωπό του μέσα στα χέρια του.\n"Έχεις και παράπονο;" του όρμηξα και άρχισα να τραβάω εκνευρισμένος τα μάγουλά του. "Θα έπρεπε να λες ευχαριστώ που κάθισα να σου το μαγειρέψω κιόλας για να το φας!"\n"Φο-νάει," είπε ο ξανθόψειρας προσπαθώντας να ελευθερωθεί.\n"Εσύ έχεις κανένα παράπονο;" ρώτησα αγριεμένα τον Bui.\n"Όχι!" είπε εκείνος με ειλικρίνεια. "Ποιος θα περίμενε ότι θα έτρωγα ένα τέτοιο γεύμα από απομεινάρια. Αν έπρεπε να δηλώσω κάτι, θα έλεγα πως είμαι έκπληκτος. Σώθηκα από τη θάλασσα και κατάφερα να φάω ένα τέτοιο φαγητό, νομίζω πως θα θυμάμαι τη γεύση του για καιρό."\nΤον κοίταξα αμήχανα, τα τελευταία του λόγια με είχαν χαροποιήσει αρκετά για να με κάνουν να νιώσω τα μάγουλά μου να καίνε από ντροπή και περηφάνια συνάμα. Ήταν το πιο ευγενικό πράγμα που είχα ακούσει εδώ και πολύ καιρό και η σκέψη ότι η μαγειρική μου είχε αρέσει σε κάποιον αρκετά για να μου πει ότι θα τη θυμάται στο μέλλον ενώ ήταν μαγειρεμένη με τόσο πρόχειρα υλικά με χαροποιούσε ιδιαίτερα.\n"Δεν ήταν τίποτα το σπουδαίο," γέλασα αφήνοντας απότομα τα μάγουλα του Desi και έξυσα τον λαιμό μου.\n"Τώρα αποφάσισες να φερθείς συνεσταλμένα;"\n"Σκάσε εσύ, βρισιά ήταν το τελευταίο;" μουρμούρισα και του έδωσα μία στο κεφάλι χαμογελώντας σαν χαζός. "Στην πραγματικότητα το κρέας-" συνέχισα...\nΜα τότε είδα κάτι που με έκανε όχι μόνο σχεδόν να καταπιώ τη γλώσσα μου αλλά και να χάσω το χρώμα μου. Ο Zeff μας κοιτούσε από το μπαλκόνι του τρίτου ορόφου. Δεν είχα προλάβει να δω την έκφρασή του, μα αυτό μόνο μπελάδες μπορούσε να σημαίνει, ποιος ήξερε τι είχε δει και τι είχε ακούσει μέχρι την ώρα που τον παρατήρησα. Έμεινα σαν άγαλμα για μερικά δευτερόλεπτα ενώ το μυαλό μου έπλαθε σενάρια με τις συνέπειες που θα μπορούσε να έχει αυτό και το μοναδικό καλό σενάριο, όπου ο Zeff με συνέχαιρε για την πράξη μου ήταν το μόνο που δεν ταίριαζε με τον χαρακτήρα του δύστροπου αρχιμάγειρα.\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 11:39 am\nΟι φόβοι μου επαληθεύτηκαν το επόμενο πρωί όταν ο Zeff δεν δίστασε να μου πετάξει με δύναμη την τσάντα μου επάνω μου ενώ βρισκόμασταν στο κατώτερο κατάστρωμα του εστιατορίου. Έπεσα στο έδαφος πάνοντάς την και τον κοίταξα προκλητικά. Ό,τι και να μου έλεγε, ήξερα ότι δεν είχα κάνει τίποτα κακό, ακόμα και αν είχα σουφρώσει υλικά από την κουζίνα για να φιλέψω έναν άγνωστο. Όπως ήταν φυσικό, δεν είχε νόημα να προσπαθήσουμε να κρύψουμε τον Bui και έτσι τα μεγάλα μουστάκια του αρχιμάγειρα έστεκαν λίγο πριν ανατείλει ο ήλιος απειλητικά από επάνω μας.\n"Καιρός να τη δίνεις από εδώ, σπόρε," είπε και μου γύρισε την πλάτη.\n"Αυτό ήταν; Αυτό ήταν μόνο;" φώναξα. "Χωρίς να δώσεις ούτε έναν λόγο;"\n"Λόγο; Χα," με κοίταξε λοξά. "Πρώτα έρχεσαι στο μαγαζί μου και ζητάς δουλειά, σπας τον τοίχο μου, διαμαρτύρεσαι για τη δουλειά που σου δίνω, έχεις το θράσος και την απαίτηση να βάλω ένα άθλιο πιάτο στο μενού μου και τέλος σουφρώνεις πράγματα από την κουζίνα μου και θέλεις να σου πω και λόγο;"\n"Τόσες μέρες τώρα ξεσκάτωνα τουαλέτες, μου φερόσουν λες και ήμουν ένα τίποτα, δεν μου έδωσες την ευκαιρία και δεν μου έμαθες τίποτα σαν μάγειρας," είπα και σηκώθηκα. "Μου άφηνες μόνο τα πιο άθλια υλικά, δεν με άφηνες να φάω καν στο τραπέζι και θέλεις," του επιτέθηκα. "Να σου πω-" απέφυγε την πρώτη μου γροθιά. "Και ευχαριστώ;" ούρλιαξα στηρίζοντας το σώμα μου με τα δύο μου χέρια και επιχείρησα να τον κλοτσήσω.\nΤο πόδι του σταμάτησε το δικό μου και πριν προλάβω να αντιδράσω για άλλη μία φορά, δέχτηκα μια δυνατή κλωτσιά. Ακόμα και μετά από τόσες φορές, δεν μπορούσα να τις συνηθίσω. Σηκώθηκα πιάνοντας τα πλευρά μου και τον κοίταξα στα μάτια.\n"Τι κακό έχουν τα "άθλια" υλικά; Νομίζεις πως θα έχεις στη διάθεσή σου πάντα υλικά πρώτης ποιότητας; Πως θα μπορείς να μαγειρέψεις στις καλύτερες κουζίνες; Πώς θα σε δεχτούν όλοι μα ανοιχτές αγκάλες και δουλεύοντας κάπου θα κοιμάσαι στα πούπουλα; Ότι αυτά που σου μαθαίνουν τα βιβλία θα αρέσουν στον κόσμο; Τι νόημα έχουν να φάνε κάτι που θα μπορούσαν να το είχαν φάει παντού;"\n"Ακόμα κι έτσι..."\n"Για τι μαγειρεύεις; Για εσένα; Ένας μάγειρας μαγειρεύει πρώτα για τους άλλους και μετά για τον εαυτό του, μόνο έτσι μπορεί να εξελιχθεί σαν μάγειρας, ανακαλύπτοντας νέες συνταγές, ικανοποιώντας για όλα τα γούστα, υπό οποιοσδήποτε συνθήκες, αφήνοντας τη δικιά του σφραγίδα. Γι' αυτό μη μου λες πως τα υλικά μου ήταν άθλια, ΣΠΟΡΕ!"\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 12:02 pm\nΗ επόμενη κλωτσιά που δέχτηκα με τίναξε πάνω στο μικρό μας σκάφος, από αυτές που χρησιμοποιούσαν για να εμπορευτούν υλικά από κοντινά νησιά. Τα μάτια μου άνοιξαν διάπλατα ακούγοντας τα τελευταία του λόγια. Σηκώθηκα και στάθηκα στα τέσσερα. Οι φωνές είχαν ξεσηκώσει το υπόλοιπο πλήρωμα που δεν άργησε να σηκωθεί για να ελέγξει τι συνέβαινε και στάθηκαν δίπλα από τον Desi και τον Bui που παρακολουθούσαν σαστισμένοι το θέαμα.\n"Γι' αυτό μην τολμήσεις να ξαναπατήσεις στο μαγαζί μου για να ζητήσεις δουλειά αν δεν έχεις γίνει πραγματικός μάγειρας," συμπλήρωσε πετώντας έναν μικρό σάκο με τρόφιμα. "Έχεις να φας πολλά ψωμιά ακόμα για να δουλέψεις εδώ. Πάρε τους φίλους σου και δρόμο," είπε πιο ήρεμα και στράφηκε να φύγει.\n"Δεν χρειάζομαι κανέναν να μου κάνει κήρυγμα για τη ζωή" φώναξα ακουμπώντας το κεφάλι μου στο κατάστρωμα του σκάφους μας. "Δεν ξέρω αν θα πάρει πέντε δέκα ή είκοσι χρόνια... αλλά σε κάνω να πάρεις όλα αυτά τα λόγια πίσω, γεροξεμωραμένε!! Γι' αυτό φρόντισε να μην πεθάνεις, ακούς; Δεν πρόκειται να σου πω ευχαριστώ μέχρι τότε."\n"Τι λες τώρα; Δεν πρόκειται να πεθάνω τόσο εύκολα. Υπάρχουν κι άλλα νιάνιαρα εκεί έξω που προσπαθούν να πραγματοποιήσουν τα όνειρά τους. Δεν σκοπεύω να πεθάνω πριν από αυτό," είπε πριν προχωρήσει με τον χαρακτηριστικό του βηματισμό και μπει στην κουζίνα του.\n"Δηλαδή φεύγουμε;" ρώτησε ο Desi παρακολουθώντας τον Zeff.\n"Δεν χρειάζεται ρώτημα," είπα και γύρισα την πλάτη μου στο Baratie.\n"Και τι θα γίνει μ' εμένα;" ρώτησε ο Bui ανήσυχος.\n"Δεν μπορούμε να σε αφήσουμε εδώ. Σωστά;"\n"Αρκεί να μπορέσουμε να βρούμε το νησί στο οποίο θέλεις να πας," είπα αρχίζοντας τις ετοιμασίες για ν' ανοιχτούμε στον ωκεανό.\n"Τέλεια!" είπε και πήδηξε μέσα στο σκάφος.\n"Κρίμα," είπε στεναχωρημένος ο Desi. "Και είχα μεγάλα σχέδια γι' αυτό το εστιατόριο."\n"Αλήθεια; Θες να σε αφήσω εδώ;" ρώτησα σοβαρά.\n"Όχι!" πήδηξε μέσα χωρίς άλλη καθυστέρηση.\nΘέμα: Απ: [Τέλος-Αποστολή] Εφιάλτης στην Κουζίνα Πεμ Σεπ 27, 2012 12:08 pm\n"SHIN!" ακούστηκε η φωνή του Carne που κατεύφθασε τελευταίος και καταϊδρωμένος στο κάτω κατάστρωμα. "Σκόπευες να φύγεις χωρίς να πεις αντίο;"\n"Ναι! Πού είναι οι τρόποι σου;" φώναξε λαχανιασμένη και η σκιά του.\n"Μην ανησυχείτε, δεν είναι η τελευταία φορά που με βλέπετε. Την επόμενη θα φροντίσω να μου την πληρώσετε για όλες τις αγγαρείες που μου φορτώσατε όλες αυτές τις μέρες," τους είπα σκουντώντας με το πόδι μου το σκάφος του Baratie για να δώσω ώθηση στο δικό μας.\n"Ποιος θα ήθελε να σε ξαναδεί, παλιόπαιδο;"\n"Ναι. Να μην ξαναδώ τη μούρη σου γύρω από το μαγαζί μας," είπαν συγκινημένοι.\nΤους χαιρέτησα χαμογελώντας αμήχανα. Ποιος θα περίμενε ότι αυτοί οι δύο θα ήταν οι μόνοι που θα ένιωθαν τόσο συγκινημένοι.\n"Στο καλό, Shin."\n"Θα χαρεί σίγουρα και το αφεντικό."\n"Καιρό είχε να μιλήσει τόσο," γέλασαν μεταξύ τους.\n"Μμ! Καλό κουράγιο," φώναξα.\nΤο σκάφος μας απομακρυνόταν όλο και περισσότερο από πλωτό εστιατόριο και οι μάγειρες σιγά-σιγά έγιναν λευκές κουκκίδες στον ορίζοντα. Αναστέναξα και ένιωθα και κάπως ανακουφισμένος. Ο καιρός ήταν καλός και ο ουρανός καθάριος.\n"Αλήθεια, Shin... Τι αναφορές έστειλες αυτές τις μέρες στον Floro; Θέλω να πω... ήταν παράξενη αποστολή από μόνη της..."\n"Αναφορά;" ξεροκατάπια και τον γύρισα προς το μέρος του με γουρλωμένα μάτια. "Έπρεπε να κάνω κάτι τέτοιο;"\nΘέμα: Απ: [Τέλος-Αποστολή] Εφιάλτης στην Κουζίνα Πεμ Οκτ 04, 2012 7:11 am\nΌνομα: Yoshino Shin\nPlayer of the Month Points: 10\nBeli: 60.000 +Αποστολής\nΠαρατηρήσεις: Πολύ ωραία ιστορία για άλλη μια φορά.\nΔεν γίνεται να βρω κάτι για να σου αφαιρέσω Beli.\n1)Ο Zeff σου έβγαλε την πίστη\n2)Πεινάω με αυτά που έγραφες...\n3)Η τελευταία πρόταση ήταν όλα τα λευτά